აჭარის ავტონომიური რესპუბლიკის განათლების, კულტურისა და სპორტის სამინისტროს პროგრამების/ქვეპროგრამების

2018 წლის შესრულების

ა ნ გ ა რ ი შ ი

აჭარის ავტონომიური რესპუბლიკის რესპუბლიკური განათლების, კულტურისა და სპორტის სამინისტროს 2018 წლის დაზუსტებული გეგმა განისაზღვრა 51 584,4 ათასი ლარით, ხოლო ფაქტიური შესრულება შეადგინა 48 995,2 ათასი ლარი, რაც გეგმის შესრულების 95,0 პროცენტია.

მათ შორის ფაქტიური ხარჯი:

**აჭარის ავტონომიური რესპუბლიკის განათლების, კულტურისა და სპორტის სამინისტრო 2018 წელს განათლების სფეროს მიმართულებით ახორციელებს ხუთ პროგრამას:**

* **საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა;**
* **განათლების ხელმისაწვდომობის გაზრდა;**
* **განათლების ხარისხის გაუმჯობესება;**
* **აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება;**
* **საჯარო სკოლების საპანსიონო მომსახურების, გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა.**

*პროგრამა - საგანმანათლებლო დაწესებულებების ინფრასტრუქტურის გაუმჯობესება და ინვენტარით აღჭურვა -*მოიცავს ორ ქვეპროგრამას, ,,საჯარო სკოლების ინფრასტრუქტურის გაუმჯობესება” და ,,საჯარო სკოლების მატერიალური ბაზის გაუმჯობესება“.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებულიგეგმა | ფაქტი | შესრულების % |
| 1 | საჯარო სკოლების ინფრასტრუქტურის გაუმჯობესება | 6 710 500 | 6 671 866 | **99.4 %** |
| 2 | საჯარო სკოლების მატერიალური ბაზის გაუმჯობესება | 308 600 | 278 575 | **90.3 %** |
|  | **სულ ჯამი:** | **7 019 100** | **6 950 440** | **99.0 %** |

*ქვეპროგრამა - საჯარო სკოლების ინფრასტრუქტურის გაუმჯობესება*

წლიური გეგმა შეადგენს 6 710,5 ათასი ლარს, საკასო ხარჯი 6 671,9 ათასი ლარს.

ქვეპროგრამის ფარგლებში განხორციელდა შემდეგი საქმიანობა:

ქვეპროგრამით დაგეგმილია 4 საჯარო სკოლის მშენებლობა, 20 საჯარო სკოლის რეაბილიტაცია, 11 საპროექტო- სახარჯთაღრიცხვო დოკუმენტაციის შესყიდვა.

საანგარიშო პერიოდში დასრულდა 4 საჯარო სკოლის მშენებლობა, მათ შორის ერთი საჯარო სკოლის სპორტული დარბაზის მშენებლობა. სულ გაწეული 2 455,3 ათასი ლარი. კერძოდ:

ხელვაჩაურის მუნიციპალიტეტის სოფელ სარფის საჯარო სკოლის მშენებლობა - სამუშაოები განახორციელა შპს „დამბამ“. სამშენებლო სამუშაოები დასრულებულია, მიმდინარეობს მიღება-ჩაბარების პროცედურები. თანხის ნაწილი გადახდილია ავანსად. აშენდა სამსართულიანი შენობა, სპორტული დარბაზი, სააქტო დარბაზი, ღია მოედანი, შენობაში დამონტაჟებულია ლიფტი, გაწეულია ხარჯი - 1 422,4 ათასი ლარი;

ხულოს მუნიციპალიტეტის სოფელ ტუნაძეების საჯარო სკოლის მშენებლობა - სამუშაოები განახორციელა შპს „მეფურმა“. აშენებულია ოთხსართულიანი შენობა სპორტული დარბაზით. ხარჯი გაწეულია 473,1 ათასი ლარი;

ხელვაჩაურის მუნიციპალიტეტის სოფელ ზედა ახალშენის საჯარო სკოლის მშენებლობა – სამუშაოები განახორციელა შპს „ალიგატორი 1“-მა, მოეწყო ღია სპორტული მოედანი და აშენდა სპორტული დარბაზი. ხარჯი გაწეულია - 188,8 ათასი ლარი;

შუახევის მუნიციპალიტეტის სოფელ მაწყვალთის საჯარო სკოლის მშენებლობა – სამუშაოები განახორციელა შპს „მტმ“, ხარჯი გაწეულია 371,0 ათასი ლარი.

მიმდინარე პერიოდში დასრულებულია და ანაზღაურებულია 19 საჯარო სკოლის რეაბილიტაცია, რაზეც გაწეული 3 952,2 ათასი ლარი:

ხულოს მუნიციპალიტეტის სოფელ ირემაძეების საჯარო სკოლის რეაბილიტაცია – სამუშაოები განახორციელა შპს „დაგმა“, ხარჯი გაწეულია 38,4 ათასი ლარი. შეიცვალა სკოლის გათბობის სისტემა;

ხულოს მუნიციპალიტეტის დაბა ხულოს საჯარო სკოლის რეაბილიტაცია – სამუშაოები განახორციელა შპს „ლადამ“, ხარჯი გაწეულია 886,5 ათასი ლარი. განხორციელდა სკოლის შენობისა და ეზოს სრული რეაბილიტაცია;

 ხულოს მუნიციპალიტეტის სოფელ დიოკნისის საჯარო სკოლის რეაბილიტაცია – სამუშაოები განახორციელა შპს „მეფურმა“, ხარჯი გაწეულია 707,7 ათასი ლარი. ჩატარდა შიდა სამუშაოები და გარე ფასადის რეაბილიტაცია, შეიცვალა შენობის მთლიანი სახურავი;

ხელვაჩაურის მუნიციპალიტეტის სოფელ ჩხუტუნეთის საჯარო სკოლის რეაბილიტაცია – სამუშაოები განახორციელა შპს „დილამ“, ხარჯი გაწეულია 149,7 ათასი ლარი. შეიცვალა შენობის მთლიანი სახურავი და კეთილმოეწყო ეზო;

ხელვაჩაურის N1 საჯარო სკოლის რეაბილიტაცია – სამუშაოები განახორციელა შპს „ლედა მშენმა“, ხარჯი გაწეულია 60,9 ათასი ლარი. დასრულებულია შიდა სპორტული დარბაზის რეაბილიტაცია;

ქედის მუნიციპალიტეტის სოფელ წონიარისის საჯარო სკოლის რეაბილიტაცია – სამუშაოები განახორციელა შპს „ალიგატორი 1-მა“, ხარჯი გაწეულია 94,0 ათასი ლარი. განხორციელდა სპორტული დარბაზის რეაბილიტაცია;

ხელვაჩაურის მუნიციპალიტეტის სოფელ ზემო წინსვლის საჯარო სკოლის რეაბილიტაცია – სამუშაოები განახორციელა შპს „ლედა მშენმა“, ხარჯი გაწეულია 49,4 ათასი ლარი. განხორციელდა სპორტული დარბაზის რეაბილიტაცია და შეიცვალა შენობის სახურავი;

ხელვაჩაურის მუნიციპალიტეტის სოფელ ყოროლისთავის საჯარო სკოლის რეაბილიტაცია – სამუშაოები განახორციელა შპს „ბილდ მენეჯმეტმა“, ხარჯი გაწეულია 21,3 ათასი ლარი. დასრულებულია ღია სპორტული მოედნის რეაბილიტაცია;

ქობულეთის მუნიციპალიტეტის სოფელ გორგაძეების საჯარო სკოლის რეაბილიტაცია – სამუშაოები განახორციელა შპს „მშენებელი 777-7-მა“, ხარჯი გაწეულია 114,8 ათასი ლარი. რეაბილიტირებულია შენობის სახურავი, ფასადი და ეზო;

ქობულეთის მუნიციპალიტეტის სოფელ წყავროკას საჯარო სკოლის რეაბილიტაცია – სამუშაოები განახორციელა შპს „მშენებელი 777-7“, ხარჯი გაწეულია 96,3 ათასი ლარი. დასრულებულია შენობის ფასადისა და სახურავის რეაბილიტაცია, დასრულებულია სპორტული დარბაზის კეთილმოწყობა;

ქობულეთის მუნიციპალიტეტის სოფელ ჩაისუბნის N2 საჯარო სკოლის რეაბილიტაცია – სამუშაოები განახორციელა შპს „ალიგატორი 1-მა“, ხარჯი გაწეულია 274,7 ათასი ლარი. დასრულებულია სპორტული დარბაზისა და სააქტო დარბაზის რეაბილიტაცია;

ბათუმის N20 საჯარო სკოლის რეაბილიტაცია - სამუშაოები განახორციელა შპს „ბილდმენეჯმენტმა“, ხარჯი გაწეულია 582,4 ათასი ლარი. დასრულებულია სკოლის შენობის შიდა მოპირკეთებითი სამუშაოები;

ბათუმის N26 საჯარო სკოლის რეაბილიტაცია - სამუშაოები განახორციელა შპს „ფელიქსმა“, ხარჯი გაწეულია 141,8 ათასი ლარი. დასრულებულია სკოლის სპორტული დარბაზისა და ლიფტის მოწყობითი სამუშაოები;

სსიპ შუახევის მუნიციპალიტეტის სოფელ ჟანივრის საჯარო სკოლის რეაბილიტაცია - სამუშაოები განახორციელა შპს „გილანი - XXI-მა“, ხარჯი გაწეულია 69,8 ათასი ლარი. დასრულდა სარეაბილიტაციო სამუშაოები.

სსიპ ხელვაჩაურის მუნიციპალიტეტის სოფელ წინსვლის საჯარო სკოლის რეაბილიტაცია - სამუშაოები განახორციელა შპს „777-მა“, ხარჯი გაწეულია 29,1 ათასი ლარი. დასრულებულია გათბობის სისტემის რეაბილიტაცი;

სსიპ ქობულეთის მუნიციპალიტეტის სოფელ ჩაქვის N1 საჯარო სკოლის რეაბილიტაცია - სამუშაოები განახორციელა შპს „ალიგატორმა 1-მა“, ხარჯი გაწეულია 108,1 ათასი ლარი. დასრულდა სახურავისა და ფასადის რეაბილიტაცია, მიღება-ჩაბარების პროცედურები განხორციელდა 2019 წელს.

სსიპ ქობულეთის მუნიციპალიტეტის სოფელ ხალას საჯარო სკოლის რეაბილიტაცია - სამუშაოები განახორციელა შპს „თ.ბ - კაპიტალმა“, ხარჯი გაწეულია 273,5 ათასი ლარი. დასრულდა სახურავის, ფასადის და ეზოს რეაბილიტაცია, მოეწყო ღია სპორტული მოედანი, მიღება-ჩაბარების პროცედურები განხორციელდა 2019 წელს.

სსიპ ქობულეთის N5 საჯარო სკოლის რეაბილიტაცია - სამუშაოები განახორციელა შპს „ალიგატორმა 1-მა“, ხარჯი გაწეულია 172,3 ათასი ლარი. დასრულდა სახურავისა და ფასადის რეაბილიტაცია, მიმდინარეობს მიღება-ჩაბარების პროცედურები.

სსიპ ქობულეთის N6 საჯარო სკოლის რეაბილიტაცია - სამუშაოები განახორციელა შპს „ხარისხმა“, ხარჯი გაწეულია 81,5 ათასი ლარი. დასრულდა ღობის სარეაბილიტაციო სამუშაოების მოწყობა ლითონის კონსტრუქციით.

სსიპ ხულოს მუნიციპალიტეტის სოფელ აგარის საჯარო სკოლის რეაბილიტაციაზე გამოცხადებული პირველი ტენდერი ვერ შედგა, ხოლო მეორე ტენდერში გამარჯვებულთან ი/მ შორენა ქათამაძესთან ნოემბრის თვეში გაფორმდა ხელშეკრულება თანხით 159,1 ათას ლარზე. გადარიცხული იქნა ავანსად 159,1 ათასი ლარი. აღნიშნულ თანხაში 2019 წელს განხორციელდება ძველი კორპუსის დემონტაჟი, სადრენაჟე არხის მოწყობა, ღია მოედნის მოწყობა, საქვაბის მშენებლობა და ეზოში ბეტონის საფარის მოწყობა.

შესყიდულია 11 საჯარო სკოლის საპროექტო-სახარჯთაღრიცხვო დოკუმენტაცია თანხით 26,3 ათასი ლარი.

გაწეულია აგრეთვე ტექზედამხედველობის, საავტორო ზედამხედველობის, ქვეპროგრამის კოორდინატორის შრომის ანაზღაურებისა და სამივლინებო ხარჯები 79,0 ათასი ლარის ოდენობის.

ქვეპროგრამის შესრულების პროცენტი: 99,4%

*ქვეპროგრამა - საჯარო სკოლების მატერიალური ბაზის გაუმჯობესება*

წლიური გეგმა შეადგენს 308,6 ათასი ლარს, საკასო ხარჯი 278,6 ათასი ლარს.

8 საჯარო სკოლა აჭარაში აღჭურვილია თანამედროვე ინვენტარით;

6 საჯარო სკოლა აჭარაში აღჭურვილია ლაბორატორიის კომპლექტით;

15 საჯარო სკოლის ბიბლიოთეკა აჭარაში განახლებულია თანამედროვე მხატვრული და სხვ. ლიტერატურით

ქვეპროგრამის ფარგლებში 8 საჯარო სკოლები აღიჭურვა უახლესი და თანამედროვე ინდივიდუალური მერხებითა და სკამებით მოსწავლეთა ასაკობრივი და ფიზიკური თავისებურებების გათვალისწინებით, საკლასო კარადებითა და მასწავლებლის კუთხით, თანამედროვე და მასწავლებლების საჭიროებებზე მორგებული სამასწავლებლო ოთახით. ასევ 6 საჯარო სკოლა აღჭურვილი იქნა ლაბორატორიები მოსწავლეებისათვის, რათა უფრო ხარისხიანი და საინტერესო გახდის საგაკვეთილო პროცესი. ახალი მხატრვრული ლიტერატურით შეივსო 15 რეაბილიტაირებული საჯარო სკოლები.

საანგარიშო პერიოდში შეძენილია 800 ცალი მოსწავლის ერთადგილიანი მერხი და სკამის კომპლექტი, 200 ცალი სასკოლო კარადა, 150 ცალი მასწავლებლის მაგიდა და სკამი, 8 ცალი სამასწავლებლო ინვენტარი (15 ადგილიანი მაგიდა და სკამებით) სულ 8 საჯარო სკოლა, თანხით 129 980 ლარი;

* სსიპ ხულოს მუნიციპალიტეტის სოფელ დიოკნისის საჯარო სკოლა;
* სსიპ ხულოს მუნიციპალიტეტის დაბა ხულოს საჯარო სკოლა;
* სსიპ ქედის მუნიციპალიტეტის სოფელ ძენწმანის საჯარო სკოლა;
* სსიპ ხულოს მუნიციპალიტეტის სოფელ ხიხაძირის საჯარო სკოლა;
* სსიპ ხულოს მუნიციპალიტეტის სოფელ ტუნაძეების საჯარო სკოლა;
* სსიპ შუახევის მუნიციპალიტეტის სოფელ მაწყვალთის საჯარო სკოლა;
* სსიპ ხელვაჩურის მუნიციპალიტეტის სოფელ სარფის საჯარო სკოლა;
* სსიპ ქობულეთის მუნიციპალიტეტის სოფელ გვარას საჯარო სკოლა;

შეძენილია 10 435 ცალი სხვადასხვა დასახელების მხატვრული ლიტერატურა, 15 საჯარო სკოლის ბიბლიოთეკა შეივსო ახალი მხატვრული ლიტერატურით, თანხით 50 075 ლარი;

* სსიპ შუახევის მუნიციპალიტეტის სოფელ მაწყვალთის საჯარო სკოლა;
* სსიპ ქედის მუნიციპალიტეტის სოფელ ძენწმანის საჯარო სკოლა;
* სსიპ შუახევის მუნიციპალიტეტის სოფელ ჭალას საჯარო სკოლა;
* სსიპ ხულოს მუნიციპალიტეტის სოფელ რიყეთის საჯარო სკოლა;
* სსიპ ხელვაჩაურის მუნიციპალიტეტის სოფელ კაპრეშუმის საჯარო სკოლა;
* სსიპ ხულოს მუნიციპალიტეტის სოფელ ძირკვაძეების საჯარო სკოლა;
* სსიპ ქედის მუნიციპალიტეტის სოფელ გეგელიძეების საჯარო სკოლა;
* სსიპ ხელვაჩურის მუნიციპალიტეტის სოფელ სარფის საჯარო სკოლა;
* სსიპ ქობულეთის მუნიციპალიტეტის სოფელ გვარას საჯარო სკოლა;
* სსიპ ქობულეთის მუნიციპალიტეტის სოფელ ქობულეთის საჯარო სკოლა;
* სსიპ ქედის მუნიციპალიტეტის სოფელ ოქტომბრის საჯარო სკოლა;
* სსიპ შუახევის მუნიციპალიტეტის სოფელ ახალდაბის საჯარო სკოლა;
* სსიპ ხულოს მუნიციპალიტეტის სოფელ დიოკნისის საჯარო სკოლა;
* სსიპ ხელვაჩურის მუნიციპალიტეტის სოფელ ჩხუტუნეთის საჯარო სკოლა;
* სსიპ ქობულეთის მუნიციპალიტეტის სოფელ ქვედა სამებას საჯარო სკოლა;

შეძენილია 6 ლაბორატორიის კომპლექტი - 98 520 ლარი:

* სსიპ ქედის მუნიციპალიტეტის წონიარისის საჯარო სკოლა;
* სსიპ შუახევის მუნიციპალიტეტის სოფელ ნიგაზეულის საჯარო სკოლა;
* სსიპ ხულოს მუნიციპალიტეტის ზედა ვაშლოვანის საჯარო სკოლა;
* სსიპ ხელვაჩაურის მუნიციპალიტეტის სარფის საჯარო სკოლა;
* სიპ ქობულეთის მუნიციპალიტეტის სოფელ ქობულეთის საჯარო სკოლა;
* სსიპ ქობულეთის მუნიციპალიტეტის სოფელ ქვედა კვირიკეს საჯარო სკოლა.

გეგმასა და ფაქტს შორის დარჩენილი 30 026 ლარი წარმოადგენს სატენდერო ეკონომიას.

ქვეპროგრამა ხორციელდება დაბრკოლების გარეშე.

შესრულების პროცენტი წლიურ გეგმასთან: 90,3 %

**პროგრამა** - **განათლების ხელმისაწვდომობის გაზრდა**

მოიცავს ოთხ ქვეპროგრამას.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებულიგეგმა | ფაქტი | შესრულების % |
| 1 |  ვასწავლოთ მომავალი წარმატებისთვის | 330 000 | 317 261 | **96,1 %** |
| 2 | სტუდენტთა დახმარება | 982 150 | 962 182 | **98,0 %** |
| 3 | უმაღლესი განათლებსი ხელშეწყობა | 196 000 | 155 709 | **79,4 %** |
| 4 | სწავლა საზღვარგარეთ | 504 000 | 490 209 | **97,3 %** |
|  | **სულ ჯამი:** | **2 012 150** | **1 925 361** | **95,7 %** |

*ქვეპროგრამა - ვასწავლოთ მომავალი წარმატებისთვის*

2018 წლის გეგმა შეადგენს 330,0 ათასი ლარს, საკასო ხარჯი 317,3 ათასი ლარი.

აჭარის ავტონომიური რესპუბლიკის მაღალმთიანი მუნიციპალიტეტების ქედა, შუახევი, ხულოს საჯარო სკოლებში მასწავლებელთა დეფიციტის აღმოფხვრა და მათი დასაქმება. აღნიშნული ღონისძიების ფარგლებში მასწავლებელი.მაღალმთიან რეგიონებში ვაკანტურ ადგილებზე დასაქმებულია 30, რაზეც ანაზღაურება გაცემული იქნა 25 9617 ლარი;

1. ხულოს მუნიციპალიტეტის 15 საჯარო სკოლაში;
2. შუახევის მუნიციპალიტეტის 9 საჯარო სკოლაში;
3. ქედის მუნიციპალიტეტის 6 საჯარო სკოლაში;

დაფინანსდა 2 საზაფხულო სკოლა სამოქალაქო ცნობიერების ამაღლების მიზნით, ხარჯი გაწეულლია 37 891 ლარი;

მხარდაჭერის კომპონენტში გათვალისწინებული იყო ღვაწლმოსილ პედაგოგთა დაჯილდოება და ქვეპროგრამის ფარგლებში დასაქმებულ მასწავლებელთა წახალისება, რაზეც ხარჯი გაწეული იქნა 19 753 ლარი.

გეგმასა და ფაქტს შორის 12 739 ლარის აუთვისებლობის მიზეზია: 10 383 ლარი დარჩა ხელფასების მუხლში, რადგანაც წლის დასაწყისიდან ვერ მოხერხდა ოცდაათივე მასწავლებლის დასაქმება, საზაფხულო სკოლის კომპონენტში 2 109 ლარი ეკონომია გამოწვეულია ტენდერის შედეგად და 247 ლარი აუთვისებელი დარჩა ქვეპროგრამის განხორციელების მხარდაჭრის მუხლში.

ქვეპროგრამა ხორციელდება დაბრკოლების გარეშე.

შესრულების პროცენტი წლიურ გეგმასთან: 96,1 %

*ქვეპროგრამა - სტუდენტთა დახმარება*

2018 წლის გეგმა შეადგენს 982,2 ათასი ლარს, საკასო ხარჯი 962,2 ათასი ლარს.

ქვეპროგრამის ფარგლებში განხორციელდა შემდეგი საქმიანობა:

ქვეპროგრამის ფარგლებში გათვალისწინებული იყო 887 სტუდენტების დაფინანსება საბაკალავრო და სამაგისტრო საფეხურზე, დაფინანსება გაიცემა შემდეგი კატეგორიის სტუდენტებზე: სოციალურად დაუცველი, ობოლი, მრავალშვილიანი ოჯახებიდან და მაღალმთიანი მუნიციპალიტეტებიდან ხელშეწყობის მიზნით.

განათლების ხელშეწყობისათვის მიზნით ფაქობრივად დაფინანსდა 899 ბენეფიციარი, გაზაფხულის სემესტრზე - 453 ბენეფიციარი და შემოდგომის სემესტრზე - 446 ბენეფიციარი დაფინანსება, ხარჯი გაწეულია 952 954 ლარი;

ასევე ქვეპროგრამის ფარგლებში ფასიანი საჩუქრით (ენერგო ბანკები, ყურსასმენები და ფლეშ მეხსიერება) წახალისებული იქნა 71 სტუდენტი, რომლთა აკადემიური მოსწრება 91 ან მეტი ქულაა. ხარჯი გაწეული იქნა 9 228 ლარი.

გეგმასა და ფაქტიურ ხარჯს შორის 19 968 ლარის აუთვისებლობა გამოწვეულია შემდეგი მიზეზების გამო, კერძოდ, სტუდენტის სტატუსის შეჩერებისა და ბარიერის ვერ გადალახვის გამო 22 სტუდენტს შეუწყდა დაფინანსება, რამაც გამოიწვია 19 196 ლარის აუთვისებლობა;

 772 ლარი ქვეპროგრამის განხორციელების მხარდაჭრის მუხლში ტენდერის შედეგად დარჩენილი ეკონომია.

ქვეპროგრამა ხორციელდება დაბრკოლების გარეშე.

შესრულების პროცენტი წლიურ გეგმასთან: 98,0 %

*ქვეპროგრამა - უმაღლესი განათლების ხელშეწყობა*

2018 წლის გეგმა შეადგენს 196,0 ათასი ლარს, საკასო ხარჯი 155,7 ათასი ლარს.

ქვეპროგრამის ფარგლებში დაგეგმილია საგანმანათლებლო და სამეცნიერო ღონისძიებებში მონაწილეობა/ღონისძიებების ორგანიზების ხელმისაწვდობა, კერძოდ, 5 საჯარო ლექცია, 5 სამეცნიერო ღონისძიებებში მონაწილეობა, 2 კონფერენციის მოწყობა, 2სეზონური სკოლა, 4 უცხოენოვანი სამეცნიერო/სახელმძღვანელო ლიტერატურის თარგმნა ან/და ბეჭდვა.

კომპონენტი - 13 საჯარო ლექციის ჩატარება, თანხით 14254 ლარი, კერძოდ:

1. მომხსენებელი: ბესარიონ ტატიშვილი - არქიტექტურის საერთაშორისო აკადემიის პროფესორი. საჯარო ლექცია თემაზე: ბათუმის ძველი (მიტოვებული, უმოქმედო, უსარგებლო) სამრეწველო შენობების რევიტალიზაცია, რეკონსტრუქცია და ადაპტაცია;
2. მომხსენებელი: ვახტანგ დავითაია - საქართველოს ტექნიკური უნივერსიტეტის სრული პროფესორი. საჯარო ლექცია თემაზე: ავტორიტარიზმის არქიტექტორული ანატომია, არქიტექტურა კონტექსტში;
3. მომხსენებელი: ბესარიონ ტატიშვილი - არქიტექტურის საერთაშორისო აკადემიის პროფესორი. საჯარო ლექცია თემაზე: ბათუმის ძველი (მიტოვებული, უმოქმედო, უსარგებლო) სამრეწველო შენობების რევიტალიზაცია, რეკონსტრუქცია და ადაპტაცია;
4. მომხსენებელი: გიორგი ჭანიშვილი - პროფესორი, ქ. თბილისის მუნიციპალიტეტის მერიის კულტურული მემკვიდრეობის დაცვის საბჭოს წევრი. საჯარო ლექცია თემაზე: ბათუმი - ევროპული ქალაქი ისტორიული განაშენიანების სტრუქტურა და არქიტექტორული სტილი;
5. მომხსენებელი: რუსუდან წურწუმია - თბილისის ვანო სარაჯიშვილის სახელობის სახელმწიფო კონსერვატორიის ემერიტუს პროფესორი, ტრადიციული მრავალხმიანობის საერთაშორისო ცენტრის დირექტორი. საჯარო ლექცია თემაზე: ქართული არამატერიალური კულტურული მემკვიდრეობა: პოლიტიკა და მენეჯმენტი;
6. საჯარო ლექცია თემაზე: ლიტერატურისა და ხელოვნების მფარველი ამერიკელი ქალები: იზაბელი სტიუარტ გარდნერი, პეგი გუგენჰაიმი, სილვია ბიჩი. მომხსენებელი: თემურ კობახიძე - ფილოლოგიის მეცნიერებათა დოქტორი, თბილისის ივანე ჯავახიშვილის სახელობის სახელმწიფო უნივერსიტეტის პროფესორი;
7. მომხსენებელი: ნიკოლოზ მესხიძე - ჩრდილოეთ კაროლინის უნივერსიტეტის პროფესორი. საჯარო ლექცია თემაზე: კლიმატის ცვლილებების მეცნიერული საფუძვლები: მოდელების და სატელიტური მონაცემების გამოყენება სამხრეთ კავკასიის შავი ზღვის აუზის რეგიონში;
8. მომხსენებელი: თამარ გაგოშიძე - სსიპ ივანე ჯავახიშვილის სახელობის თბილისის სახელმწიფო უნივერსიტეტის პროფესორი, ფსიქოლოგიის მეცნიერებათა დოქტორი, ფსიქოლოგიისა და განათლების მეცნიერებათა ფაკულტეტის დეკანი. საჯარო ლექცია თემაზე: "კომპიუტერული ტექნოლოგიები, განვითარება და შემეცნება";
9. მომხსენებელი: მანუჩარ შერვაშიძე - მაგისტრი, ბათუმის ილია ჭავჭავაძის სახელობის სახელმწიფო დრამატული თეატრის მსახიობი საჯარო ლექცია თემაზე: "მანუჩარ შერვაშიძის მოღვაწეობა თეატრსა და კინოში";
10. საჯარო ლექცია თემაზე: "წიგნის მნიშვნელობა თანამედროვე სამყაროში" მომხსენებელი: ლევან ბერძენიშვილი - ფილოლოგიის მეცნიერებათა კანდიდატი, ილიას სახელმწიფო უნივერსიტეტის კლასიკური ფილოლოგიის პროფესორი;
11. საჯარო ლექცია თემაზე: ცნობიერების (რ)ევოლუცია და ახალი რიტორიკა მომხსენებელი: ცირა ბარბაქაძე - ფილოლოგიის მეცნიერებათა დოქტორი, ა(ა)იპ „რიტორიკის აკადემიის“ აღმასრულებელი დირექტორი;
12. .საჯარო ლექცია თემაზე: ტოტალიტარიზმი და ხელოვნება მომხსენებელი: ლაშა ბაქრაძე - ილიას სახელმწიფო უნივერსიტეტის პროფესორი, გიორგი ლეონიძის სახელობის ქართული ლიტერატურის მუზეუმის დირექტორი;
13. საჯარო ლექცია თემაზე: სასცენო მოძრაობისა და რიტმიკის სწავლების თანამედროვე პრაქტიკა (მასტრკლასი რიტმიკაში, რიტმიკა და რიტმული კომპოზიციები) მომხსენებელი: დოდო ჩოგოვაძე - დოცენტი, სსიპ საქართველოს შოთა რუსთაველის თეატრისა და კინოს სახელმწიფო უნივერსიტეტის პედაგოგი ცეკვისა და რიტმიკის მიმართულებით;

სულ ხარჯი - 14254 ლარი.

კომპონენტი - სეზონური სკოლის ორგანიზება (50 000 ლარი) და 2 კონფერენციის ორგანიზება ( 80 000 ლარი);

1. სსიპ ბათუმის შოთა რუსთაველის სახელმწიფო უნივერსიტეტი - "ჰუმანიტარული მეცნიერებები ინფორმაციულ საზოგადოებებში 3";
2. სსიპ ბათუმის შოთა რუსთაველის სახელმწიფო უნივერსიტეტი - "აღმოსავლეთ ევროპის კულტურილი სივრცე";
3. სსიპ ბათუმის შოთა რუსთაველის სახელმწიფო უნივერსიტეტი - "დიგიტალური ჰუმანიტარია, ქართველოლოგია, კორპუსლინგვისტიკა, დოკულინგვისტიკა";
4. სსიპ ბათუმის შოთა რუსთაველის სახელმწიფო უნივერსიტეტი - "გერონტოლოგიისა და გერიატრიის საერთაშორისო სკოლა";

გაწეულია ხარჯი 106, 9 ათასი ლარი;

კომპონენტი - სამეცნიერო ღონისძიებებში მონაწილეობა 6 მონაწილე, თანხით 15 000 ლარი;

1. ხათუნა მანაგაძე - ბათუმის ხელოვნების სახელმწიფო სასწავლო უნივერსიტეტი - 2,5 ათასი ლარი;

2. მალხაზ ნაკაშიძე - ბათუმის შოთა რუსთაველის სახელმწიფო უნივერსიტეტი - 2,8 ათასი ლარი;

3. ნინო დვალიძე - ბათუმის შოთა რუსთაველის სახელმწიფო უნივერსიტეტი - 2,2 ათასი ლარი;

4. ჟუჟუნა გუმბარიძე - ბათუმის შოთა რუსთაველის სახელმწიფო უნივერსიტეტი - 2,1 ათასი ლარი.

5. ქეთევან სვანიძე - ბათუმის შოთა რუსთაველის სახელმწიფო უნივერსიტეტი - 2,7 ათასი ლარი.

6. ერმილე მესხია - ბათუმის ხელოვნების სახელმწიფო სასწავლო უნივერსიტეტი - 2,7 ათასი ლარი.

გაწეულია ხარჯი 15,0 ათასი ლარი.

კომპონენტი - 2 წიგნის ბეჭვა და 2 წიგნის თარგმნა, თანხით 36, 0 ათასი ლარი;

ღონისძიების – უცხოენოვანი სამეცნიერო/სახელმძღვანელო ლიტერატურის თარგმნა/ბეჭდვა ფარგლებში დაიბეჭდა 2 წიგნი: დონოვან რიპკემას „მემკვიდრეობის დაცვის ეკონომიკა“ და თომას ჰილლანდ ერიქსენის „მცირე ადგილები, ვრცელი საკითხები“ თანხით 19,5 ათასი ლარი.

გაწეული ხარჯი 19 500 ლარი.

გეგმასა და ფაქტს შორის დარჩენილი 40 291 ლარი წარმოადგენს ეკონომიას, კერძოდ, 23 045 ლარი დარჩა აუთვისებელი კონფერენცია და სეზონური სკოლის მუხლში - ტენდერის ეკონომია;

746 ლარი დარჩა აუთვისებელი საჯარო ლექციის მუხლში - ტენდერის ეკონომია; 16500 ლარი დარჩა აუთვისებელი წიგნის ბეჭდვა/თარგმნა მუხლში. 2018 წელს კომისიამ შეარჩია ვ. ქრესველი და ჯ. დეივიდ ქრესველი –“Research Design: Qualitative, Quantitative and Mixed Methods Approaches (5th edition), სინთია ფრილენდი – “But is it art” და მარტინ დემანდ ფრედერიქსენი – “Young men, time and boredom in Republic of Georgia”. აქედან ქრესველის თარგმნა უნდა დაწყებულიყო 2018 წელსვე, მაგრამ ვერ მოხერხდა საბოლოო შეთანხმების მიღწევა საავტორო უფლებასთან დაკავშრებით. აღნიშნული პროექტების განხორციელება დაიწყება 2019 წელს.

ქვეპროგრამა ხორციელდება დაბრკოლებების გარეშე.

შესრულების პროცენტი წლიურ გეგმასთან: 79,4 %

*ქვეპროგრამა - სწავლა საზღვარგარეთ*

2018 წლის გეგმა შეადგენს 504,0 ათასი ლარს, საკასო ხარჯი 490,2 ათასი ლარს.

საზღვარგარეთ სტუდენტების დაფინანსება სამაგისტრო და სადოქტორო საფეხურზე.

ქვეპროგრამის ფარგლებში განხორციელდა შემდეგი საქმიანობა:

საანგარიშო პერიოდში გაიცა 40 დაფინანსება.

დაფინანსებულია 40 ბენეფიციარი, გეგმით გათვალისწინებული იყო 500 000 ლარი.

გაზაფხულის სემესტრი:

1. უჩა სურმანიძე - 8800 ლარი;

2. ნონა დავითაია - 12500 ლარი;

3. თორნიკე ჯაშია - 12500 ლარი;

4. იმედა იაკოვენკო - 12500 ლარი;

5. ნანა თურმანიძე -12500 ლარი;

6. ლევან თურმანიძე - 12500 ლარი;

7. გიორგი სიხარულიძე - 12500 ლარი;

8. შორენა დოლაბერიძე - 12500 ლარი;

9. ნიკა მალაზონია - 12500 ლარი;

10. კახა ფუტკარაძე - 12500 ლარი;

11. ნათია ბეჟანიძე - 12500 ლარი;

12. ნონა მარკარიანი - 12500 ლარი;

13. ლევან თურმანიძე - 12500 ლარი;

14. არჩილ ჯაიანი - 12500 ლარი;

15. ნინო აბუსელიძე - 12500 ლარი;

16. ანა ფაღავა - 12500 ლარი;

17. მარიამ დავითაძე - 12500 ლარი;

18. მარიამ მაკარაძე - 12500 ლარი;

19. ერეკლე მუჯირი - 12500 ლარი;

20 სალომე კარალიძე - 12500 ლარი;

21 მარიამ ორაგველიძე - 12500 ლარი;

შემოდგომის სემესტრი:

22. ქეთევან დოჭვირი - 12500 ლარი;

23. ნინო კეშელავა - 12500 ლარი;

24. მარიამ დარახველიძე - 12500 ლარი;

25.ეთერ მგელაძე -12500 ლარი;

26. რევაზ თურმანიძე - 12500 ლარი;

27. კახა ფუტკარაძე - 12500 ლარი;

28. გიორგი სიხარულიძე - 12500 ლარი;

29.ნათია ბეჟანიძე -12500 ლარი;

30.ნონა მარკარიანი- 12500 ლარი;

31.უჩა სურმანიძე-9900 ლარი;

32.შორენა დოლაბერიძე-12500 ლარი;

33.ნიკა მალაზონია-12500 ლარი;

34.გიორგი მელიქაძე-12500 ლარი;

35.დევი ხაჯიშვილი-12500 ლარი;

36.ანა დარაბეგაშვილი-12500 ლარი;

37.თათია მიქელაძე-12500 ლარი;

38.მარიამ თავართქილაზე-12500 ლარი;

39.ნიკა დუმბაძე-12500 ლარი;

40.ნინო ჯინჭარაძე-12500ლარი;

ხარჯი შეადგენს 489 209 ლარს.

კომპონენტი - სტაჟირება საზღვარგარეთ, თანხით 4 000 ლარი;

დაფინანსდა ერთი სტაჟიორის საზღვარგარეთ სტაჟირება (საფრანაგეთი, ბურგდუნდია, ჯანდაცვის რეგიონალური ცენტრის კრიზისების დეპარტამენტი) თანხით 1 000 ლარი.

გეგმასა და ფაქტს შორის დარჩენილი რესურსი 13 791 ლარი წარმოადგენს ეკონომია, კერძოდ, სწავლა საზღვარგარეთ კომპონენტში 10 791 ლარიდან, 6 300 ლარით ნაკლები დაფინანსება იქნა მოთხოვნილი ბენეფიციარის ( უჩა სურმანიძე) მიერ გაზაფხული-შემოდგომის სემესტრში, რომელიც სწავლობს პოლონეთში კრაკოვის უნივერსიტეტში, ხოლო, 4 491 ლარი დაბრუნებული იქნა ბენეფიციარების მიერ დოკუმენტაციის წარმოუდგენლობის გამო;

 3 000 ლარი აუთვისებელი დარჩა საზღვარგარეთ სტაჟირების კომპონენტში, ევრო ოდისეაში ჩართული რეგიონების მიერ სტაჟიორის მოთხოვნა არ იქნა წარმოდგენილი.

ქვეპროგრამა ხორციელდება დაბრკოლებების გარეშე.

შესრულების პროცენტი წლიურ გეგმასთან: 97,3%

**პროგრამა** - **განათლების ხარისხის გაუმჯობესება**

*ქვეპროგრამა - კონკურსები და ოლიმპიადები*

2018 წლის გეგმა შეადგენს 305,3 ათას ლარს, საკასო ხარჯი 241,7 ათას ლარს.

ქვეპროგრამის ფარგლებში დაგეგმილია სასკოლო ოლიმპიადის, ლიტერატურული მარათონის, სახვითი ხელოვნების კონკურსის, საქართველოში და საქართველოს ფარგლებს გარეთ ექსკურსიების ორგნაიზება, სასკოლო კლუბების ინიციატივების დაფინანსება და ოლიმპიადაში გამარჯვებული მოსწავლეების დაჯილდოება.

საანგარიშო წელს დაჯილდოვდა 2017 წელს ჩატარებული ოლიმპიადებსა და კონკურსებში გამარჯვებული 105 მოსწავლე: მათ შორის 24 ერთეული პორტატული კომპიუტერი გადაეცა ოლიმპიადაში გამარჯვებულ მოსწავლეებს, ხოლო 81 ერთეული პლანშეტი ლიტერატურული მერათონის, სახვითი ხელოვნების კონკურსის და დაწყებითი და საბაზო საფეხურის მოსწავლეებისათვის კონკურესებში გამარჯვებულებს, აღნიშნულ კომპონენტში გეგმით გათვალისწინებული იყო 70 000 ლარი.

დაჯილდოვების მიზნით შესყიდულია 24 ერთეული პორტატული კომპიუტერი - 32 928 ლარი, 81 ერთეული პლანშეტი - 27 135 ლარი, 365 ერთეული მხატვრული ლიტერატურა - 4 062 ლარი, დაჯილდოვების მომსახურება - ფართის დაქირავება და სხვა - 3 257 ლარი. სულ ხარჯი გაწეულია 67 382 ლარი.

კომპონენტი - 16 სასკოლო კლუბის დაფინანსება, თანხით 16 000 ლარი. დაფინანსებულია 15 სკოლის 17 სასკოლო კლუბის ინიციატივა, თანხით 15 984 ლარი.

კომპონენტი სასწავლო შემეცნებითი ექსკურსიებისათვის გათვალისწინებული იყო 147 302 ლარი. სადაც მონაწილეობა მიიღო 286 მედალოსნმა, 13 მონაწილე გაემგზავრა თურქეთის სამეცნიერო ბანაკში და 336 საბაზო საფეხურის მოსწავლემ შუახევი და ხულოდან მიიღო მონაწილეობა ექსკურსიაში (შემეცნებითი ექსკურსიები ოქროს და ვერცხლის მედალოსნებისთვის - 71 610 ლარი; შემეცნებითი ექსკურსიები საბაზო საფეხურის მოსწავლეებისთვის - 22942 ლარი; თურქეთის სამეცნიერო ბანაკში მონაწილეობა - 9 601 ლარი;).

სულ ხარჯი 104 153 ლარი.

საგნობრივი ოლიმპიადა, სახვითი ხელოვნების კონკურსი, ლიტერატურული მარათონი, კონკურსი დაწყებითი და საბაზო საფეხურის მოსწავლეებისთვის, გეგმით გათვალისწინებული იყო 72 000 ლარი. საგნობრივი ოლიმპიადაზე გამოვლინდა 31 პირველ, მეორე და მესამე ადგილის მფლობელი. სახვითი ხელოვნების კონკურსში გამოვლინდა 6 პირველ, მეორე და მესამე ადგილის მფლობელი. ლიტერატურული მარათონში გამოვლინდა 12 პირველ, მეორე და მესამე ადგილის მფლობელი. კონკურსი დაწყებითი და საბაზო საფეხურის მოსწავლეებისათვის გამოვლინდა - 15 გუნდი, 72 პირველ, მეორე და მესამე ადგილის მფლობელი, რაზეც ფაქტიური ხარჯი გაწეული იქნა 54 140 ლარი.

წარჩინებული მოსწავლეებისათვის, შუახევისა და ხულოს მუნიციპალიტეტის საბაზო საფეხურის მოსწავლეებისთვის მოეწყო ექსკურსიები საქართველოში, ასევე საბაზო საფეხურის დამამთავრებელი კლასის წარჩინებული მოსწავლეებისათვის მოეწყო თურქეთის სამეცნიერო ბანაკში მონაწილეობა. გაწეულია 104,1 ათასი ლარი.

გეგმასა და ფაქტს შორის 63 644 ლარის აუთვისებლობა გამოწვეულია ტენდერების (7 ტენდერი) ეკონომიით, კერძოდ:

2 618 ლარი მხარდაჭერის კომპონენტში;

16 ლარი სასკოლო კლუბების კომპონენტში;

43 149 ლარი ექსკურსიების კომპონენტში (სამი ტენდერის ეკონომია და ფაქტიური ანაზღაურება);

17 861 ლარი - კონკურსების კომპონენტში (ტენდერის ეკონომია);

ქვეპროგრამა ხორციელდება დაბრკოლებების გარეშე.

შესრულების პროცენტი წლიურ გეგმასთან: 79,2%

**პროგრამა -** **აჭარაში მოქმედი სახელმწიფო უმაღლესი საგანმანათლებლო დაწესებულებების სამეცნიერო კვლევითი საქმიანობის ხელშეწყობა და ინფრასტრუქტურის გაუმჯობესება.**

მოიცავს სამ ქვეპროგრამას სსიპ ბათუმის შოთა რუსთაველის სახელმწიფო უნივერსიტეტი, სსიპ სასწავლო უნივერსიტეტი - ბათუმის სახელმწიფო საზღვაო აკადემია და სსიპ - ბათუმის ხელოვნების სასწავლო უნივერსიტეტი.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებულიგეგმა | ფაქტი | შესრულების % |
| 1 |  სსიპ ბათუმის შოთა რუსთაველის სახელმწიფო უნივერსიტეტი | 4 400,0 | 4 374,2 | **99,4 %** |
| 2 | სსიპ - სასწავლო უნივერსიტეტი - ბათუმის სახელმწიფო საზღვაო აკადემია | 1 300,0 | 1 292,2 | **99,4 %** |
| 3 | სსიპ - ბათუმის ხელოვნების სასწავლო უნივერსიტეტი | 2 250,0 | 2 248,3 | **99,9 %** |
|  | **სულ ჯამი:** | **7 950,0** | **7 914,8** | **99,6 %** |

*ქვეპროგრამა - სსიპ ბათუმის შოთა რუსთაველის სახელმწიფო უნივერსიტეტი*

საანგარიშო პერიოდის გეგმა შეადგენს 4 400,0 ათასი ლარს, საკასო ხარჯი 4 372,4 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

სამეცნიერო-კვლევითი საქმიანობის ხელშეწყობის მიზნით დაფინანსდა აგრარული და მემბრანული ტექნოლოგიების ინსტიტუტის, ფიტოპათოლოგიისა და ბიომრავალფეროვნების ინსტიტუტისა და ნიკო ბერძენიშვილის ინსტიტუტში დასაქმებული პერსონალის შრომის ანაზღაურება - 968,7 ათასი ლარი.

დასრულებულია ფიტოპათოლოგიისა და ბიომრავალფეროვნების ინსტიტუტის ახალი კორპუსის ქ.ქობულეთში, კაიკაციშვილის ქ. N1-ში მშენებლობა (გაწეულია 1 259,3 ათასი ლარი). საფუძველი ჩაეყარა და დასრულების ეტაპზეა ბსუ-ს ახალი სასწავლო კორპუსის ბათუმში, ლეონიძის ქ.15-ში მშენებლობა (გაწეულია 2 146,2 ათასი ლარი).

ქვეპროგრამის შესრულების პროცენტი: 99,4 %

*ქვეპროგრამა - სსიპ - სასწავლო უნივერსიტეტი - ბათუმის სახელმწიფო საზღვაო აკადემია*

საანგარიშო პერიოდის გეგმა შეადგენს 1 300,0 ათასი ლარს, საკასო ხარჯი 1 292,2 ათასი ლარს.

ქვეპროგრამის ფარგლებში განხორციელდა შემდეგი საქმიანობა:

ქვეპროგრამის ფარგლებში განხორციელდა შემდეგი საქმიანობა:

დაგეგმილი ქვეპროგრამის ფარგლებში აკადემიამ შეიძინა და დაამონტაჟა ECDIS - ელექტრონული-კარტოგრაფიული მოწყობილობები და ინფორმაციული სისტემა ტრენაჟორი 12 მსმენელზე, GMDSS - საზღვაო კავშირის გლობალური სისტემა (გამოიყენება ძიებისა და უბედური შემთხვევების დროს) ტრენაჟორი და სამანქანე განყოფილების უახლესი ტრენაჟორი თაჩსქრინ ფუნქციით. შეძენილია პროფესიულ ცენტრში არსებულ სიმულატორულ კომპლექსებზე კომპანია Applied Reserch International Pvd.Ltd (Ari Simulation)-ისგან დამატებითი მოდულის პროგრამული უზრუნველყოფის ლიცენზიები და განახლდა არსებული პროგრამა. შეძენილია სიმულატორებისათვის და ლაბორატორიებისათვის კომპიუტერული ტექნიკა. შეძენილია ლაბორატორიებისათვის, მათი სპეციფიკიდან გამომდინარე სპეციალური ინვენტარი (მაგიდა/სკამი).

ქვეპროგრამის შესრულების პროცენტი: 99,4%

*ქვეპროგრამა - სსიპ - ბათუმის ხელოვნების სასწავლო უნივერსიტეტი*

საანგარიშო პერიოდის გეგმა შეადგენს 2 250,0 ათასი ლარს, საკასო ხარჯი 2 248,3 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

დაფინანსებულია უნივერსიტეტში აკადემიური უმაღლესი პროფესიული, საბაკალავრო და სამაგისტრო პროგრამების განხორციელების მიზნით პროფესორ მასწავლებელების შრომის ანაზღაურება - 749,1 ათასი ლარი.

მატერიალურ-ტექნიკური ბაზისა და ინფრასტრუქტურის გაუმჯობესებაზე გაწეულია 1 499,3 ათასი ლარი. რეაბილიტირებულია უნივერსიტეტის შენობა. შენობა აღჭურვილია თანამედროვე ინვენტარით და სასწავლო ტექნიკით.

ქვეპროგრამის შესრულების პროცენტი: 99,9%

**პროგრამა -** **საჯარო სკოლების საპანსიონო მომსახურების, გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა**

მოიცავს ორ ქვეპროგრამას საპანსიონო მომსახურების მქონე საჯარო სკოლების ხელშეწყობა და გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა.

|  |  |  |  |  |
| --- | --- | --- | --- | --- |
| N | ქვეპროგრამის დასახელება | დაზუსტებულიგეგმა | ფაქტი | შესრულების % |
| 1 | საპანსიონო მომსახურების მქონე საჯარო სკოლების ხელშეწყობა | 719,6 | 688,7 | **95,7 %** |
| 2 | გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა | 267,9 | 255,3 | **95,3 %** |
|  | **სულ ჯამი:** | **987,5** | **944,0** | **95,6 %** |

*ქვეპროგრამა - საპანსიონო მომსახურების მქონე საჯარო სკოლების ხელშეწყობა*

საანგარიშო პერიოდის გეგმა შეადგენს 719,6 ათასი ლარს, საკასო ხარჯი 688,7 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

ქვეპროგრამის ფარგლებში „სსიპ სოფელ სალიბაურის საჯარო სკოლა“, „სსიპ ჩაისუბნის N2 საჯარო საკოლა“, „სსიპ ფრიდონ თურმანიძის სახელობის ქედის მუნიციპალიტეტის სოფელ მერისის საჯარო სკოლა“ და „სსიპ დაბაშუახევის საჯარო სკოლა“ ახორციელებს საპანსიონო მომსახურებას, ბავშვების საცხოვრებელი მატერიალური ბაზის კეთილმოწყობას და სასწავლო გარემოს სტანდარტებთან მისადაგებას; ხარისხიანი ზოგადი განათლების მიღების უზრუნველყოფას;

სკოლებში გაზრდილია სწავლის და სწავლების მოტივაცია

პროგრამის ფარგლებში გახორცილედა წლის მანძილზე თვეში საშუალოდ 327 ბავშვის საპანსიო მომსახურება, მათი საცხოვრებელი მატერიალური ბაზის კეთილმოწყობა სასწავლო გარემოს სტანდარტებთან მისადაგება, ხარისხიანი ზოგადი განათლების მიღების უზრუნველყოფა.

ქვეპროგრამის შესრულების პროცენტი: 99,9%

*ქვეპროგრამა - გაძლიერებული (უცხო ენები და ფიზიკა-მათემატიკა) და ინკლუზიური სწავლების ხელშეწყობა*

საანგარიშო პერიოდის გეგმა შეადგენს 267,9 ათასი ლარს, საკასო ხარჯი 255,3 ათასი ლარს.

ქვეპროგრამის ფარგლებში განხორციელდა შემდეგი საქმიანობა:

ზოგად საგანმანათლებლო დაწესებულებებში ინგლისური ენისა და ფიზიკა- მათემატიკის გაძლერებული საწავლების მიზნით 408 მოსწავლემ უცხო ენის სწავლების გაძლიერებული კურსები გაიარეს ქ. ბათუმის N4 საჯარო სკოლაში და 452 მოსწავლემ ფიზიკა-მათემატიკის გაძლიერებული კურსი ქ.ბათუმის N6 ფიზიკა-მათემატიკის საჯარო სკოლაში. საგნების გაძლერებული სწავლა ხელს უწყობს მოსწავლეთა აკადემიური მოსწრების ამაღლებას.

 ქ.ბათუმის N26 საჯარო სკოლაში (ინკლუზიური სწავლება) განხორციელდა სპეციალური საგანმანათლებლო საჭიროების მქონე 46 მოსწავლეთათვის განათლების ხარისხის გაუმჯობესება. შშმ მოსწავლეები სასწავლო პროცესის განმავლობაში უზრუნველყოფილი არიან მათვის საჭირო სასწავლო საგანმნათლებლო მომსახურებით.

ქვეპროგრამის შესრულების პროცენტი: 95,3%

**აჭარის ავტონომიური რესპუბლიკის განათლების, კულტურისა და სპორტის სამინისტრო 2018 წელს კულტურის განვითარება, ხელშეწყობა და პოპულარიზაციის მიმართულებით ახორციელებს ექვს პროგრამას.**

|  |  |  |  |  |
| --- | --- | --- | --- | --- |
| N | პროგრამის დასახელება | საანგარიშო პრეიოდის დაზუსტებულიგეგმა | ფაქტი | შესრულების % |
| 1 | კულტურის პოპულარიზაცია და შემოქმედებითი ინდუსტრიების განვითარების ხელშეწყობა | 887 974 | 855 573 | **96,3 %** |
| 2 | კულტურის ორგანიზაციების ინსტიტუციური განვითარების ხელშეწყობა | 215 926 | 171 469 | **79,4 %** |
| 3 | არამატერიალური კულტურული მემკვიდრეობის დაცვა და პოპულარიზაცია | 266 244 | 253 849 | **95,3 %** |
| 4 | კულტურის სფეროს წარმომადგენელთა პროფესიული განვითარების ხელშეწყობა | 208 756 | 205 397 | **98,4 %** |
| 5 | კულტურული ტურიზმის განვითარების ხელშეწყობა | 230 000 | 202 713 | **88,1 %** |
| 6 | კულტურის დაწესებულებების ინფრასტრუქტურის გაუმჯობესება | 60 000 | 48 100 | **80,2 %** |
|  | **სულ:** | **1 868 900** | **1 737 101** | **92,9 %** |

*პროგრამა - კულტურის პოპულარიზაცია და შემოქმედებითი ინდუსტრიების განვითარების ხელშეწყობა*  მოიცავს ოთხ ქვეპროგრამას, საანგარიშო პერიოდში დაგეგმილია მხოლოდ სამი ქვეპროგრამის განხორციელება კერძოდ:

*ქვეპროგრამა - კულტურის ღონისძიებების ორგანიზება*

2018 წლის გეგმა შეადგენს 350,0 ათასი ლარს, საკასო ხარჯი 347,5 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

ქვეპროგრამის ფარგლებში ხელი შეეწყო რეგიონში კულტურის 25 ღონისძიების, მათ შორის 22 სახელოვნებო პროექტების განხორციელებას, 2 შემოქმედებითი საღამოს ორგანიზებას და აჭარის საგანძურის გამოცემას თანხით 342,5 ათასი ლარი. კერძოდ:

1. პროექტი „ქართულ აფხაზური საგა“;
2. XVII საერთშორისო ფესტივალ-კონკურსის „ოქროს დელფინი - ხელოვნება მსოფლიოს გარშემო - 2018“ ორგანიზება;
3. BLACK SEA SOUND ;
4. მხატვრის სამყარო (მხატვართა კავშირის ღონისძიებები);
5. საერთაშორისო ფესტივალი „აღდგომიდან ამაღლებამდე“;
6. მარია შურის სახელობის პიანისტთა II ეროვნული კონკურსი;
7. თეატრალური საზოგადოების მიერ ორგანიზებული თეატრის საერთაშორისო დღისადმი მიძღვნილი ღონისძიება;
8. თამარის დარბაზის პროექტი -„საწუთროს ძახილი“;
9. ირაკლი ფაღავას ექსპერიმენტული მუსიკის საღამო;
10. ანსამბლ „ივერიის“ 50 წლისადმი მიძღვნილი საღამო;
11. ბათუმის კლასიკური მუსიკის ფესტივალი „Batumi Music Fest“;
12. შავი ზღვის ჯაზ ფესტივალი;
13. ლიტერატურული ფესტივალი ზე-კართან;
14. Batumi Fashion Week - ბათუმის მოდის კვირეული;
15. კერამიკის ფესტივალი -,,კერამიკის ალქიმია“;
16. შუახევის ფოლკლორის ანსამბლების მონაწილეობა ინეგოლში „ჩვენებურების“ საერთაშორისო ფესტივალზე;
17. „პრინტ ფესტივალი“;
18. საერთაშორისო ფესტივალი „ფესტივალიდან ფესტივალამდე“;
19. ხულოს თეატრის გასტროლი ამბროლაურიში;
20. ქუთაისის იაკობ გოგებაშვილის სახელობის თოჯინების პროფესიული თეატრის გასტროლი ქ.ბათუმში;
21. საერთაშორისო საბავშვო თეატრალური ფესტივალი „ოქროს მანდარინი;
22. სსიპ „ბათუმის მუსიკალური ცენტრის“ საოპერო დასის მონაწილეობა როსინის საერთაშორისო კონკურსში „სტაბატ მატერი“, იტალია/პეზარო;
23. წიგნი -ალბომის ,,აჭარის საგანძური“, ბეჭდვა.
24. „ბერმუხას“ შემოქმედებითი საღამო: კონცერტი და ანსამბლის წევრთა ფოტო-გამოფენა ბათუმში;
25. კულტურის სფეროში მომუშავე იუბილარების დაჯილდოების ცერემონიალის ორგანიზება, გაიცა ფულადი ჯილდოები იუბილარებისათვის.

ქვეპროგრამის მხარდაჭერის ფარგლებში დაფინანსდა საინფორმაციო ხასიათის პოსტერების დიზაინი, დამზადება და მოწოდება (სახალხო დღესასწაულის „ფრიდონობა 2018“ ფარგლებში), შტენდერი როლაპით დამზადება, ბანერების დამზადება და განთავსება ბათუმის ცენტრალურ უბანში, საინფორმაციო სააგენტოს მომსახურეობა. სულ გაწეულია 5,0 ათასი ლარი.

ქვეპროგრამის შესრულების პროცენტი: 99,3 %

*ქვეპროგრამის - კულტურის თანამედროვე მიმართულებების განვითარების ხელშეწყობა*

საანგარიშო პერიოდისგეგმა შეადგენს 303,0 ათას ლარს, საკასო ხარჯი 281,4 ათას ლარს.

ქვეპროგრამის ფარგლებში განხორციელდა შემდეგი საქმიანობა:

განხორციელდა 7 თავისუფალი პროექტი თანხით 129,2 ათასი ლარი, კერძოდ:

1. „Tiki’s ART“ (თიკის მხატვრობა);
2. ბათუმის ფრანების ფესტივალი;
3. წარმოდგენა-პერფორმანსი ჩუმად რეპეტიციაა;
4. ანა ქასრაშვილი კინომუსიკის ტექნოლოგიის კურსი;
5. „მისამართი (მისამARTი)“;
6. ქანდაკების პლენერი;
7. პროექტი „ლაბორატორია 2/20“.

განხორციელდა 12 სახვითი და მულტიმედიური ხელოვნების პროექტი თანხით 144,2 ათასი ლარი:

1. სახვითი ხელოვნების საერთაშორისო ფესტივალის – „წელიწადის ოთხი დრო - მეგობრობის პალიტრა - ბათუმი 2018“;
2. პოლონურ-ქართული ქუჩის მხატვრობის პროექტი - 300მ2 კედლის მოხატვა;
3. ფოტო ფესტივალი;
4. ბექა ბოლქვაძის პერსონალური გამოფენ;
5. ბათუმის საჯარო ბიბლიოთეკის კედლის მოხატვა;
6. წიგნი ალბომი ბათუმი არტ;
7. უსინათლო ბავშვებისთვის „არტ თეარაპია“;
8. მხატვარი ნინო გოგოლიშვილის ეგვიპტეში არტ სიმპოზიუმში მონაწილეობა;
9. ჩინეთში მხატვარი მზია ხალვაში აბრეშუმის 10 საერთაშორისო ბიენალეში მონაწილეობა;
10. პროექტი ბათუმი-პარიზი;
11. პროექტი „ბათუმი ფოტოდღეები“;
12. კიევში ბათუმელი მხატვრების გამოფენა.

ქვეპროგრამის მხარდაჭერის ფარგლებში განხორციელდა ქალაქის ცენტრში დიდი ბანერების გამოკვრა თანხით 3,6 ათასი ლარი, გაწეულია სარეკლამო ხარჯი - 1,1 ათასი ლარი, სასაჩუქრე სუვენირების დამზადებაზე გაწეულია 3,0 ათასი ლარი და დაფინანსებულია საინფორმაციო სააგენტოს მომსახურეობა 0,3 ათასი ლარით.

ქვეპროგრამის შესრულების პროცენტი: 92,9 %

*ქვეპროგრამის - აჭარაში კინოხელოვნების განვითარების ხელშეწყობა*

საანგარიშო პერიოდისგეგმა შეადგენს 175,0 ათას ლარს, ხოლო საკასო ხარჯი 170,8 ათას ლარს.

ქვეპროგრამის ფარგლებში განხორციელდა შემდეგი საქმიანობა:

შედგა აჭარაში პოლონური ჯგუფის მიერ გადაღებული ფილმის „აჭარა ბეშუმიდან ბათუმამდე“ საპრემიერო ჩვენება. დაფინანსდა ე.წ ლოქეიშენ ტური მაღალმთიან აჭარაში, მონაწილეობდნენ ბათუმის საავტორო კინო ფესტივალზე BIAFF მოწვეული კინო პროდიუსერები, რეჟისორები და კინოინდუსტრიის სხვა წარმომადგენლები, დაიბეჭდა საინფორმაციო ტრიპლეტები. სულ გაწეულია 7,2 ათასი ლარი.

დაფინანსდა 2 კინოპროექტი. კერძოდ, 15 სექტემბერს დაიწყო და 30 სექტემბერს დასრულდა ქართულ-თურქული კოპროდუქციის „ხიდი“ გადაღებები აჭარაში, საერთო ღირებულებით 55,0 ათასი ლარი, დაფინანსდა მოკლემეტრაჟიანი მხატვრული ფილმი „ბაქანი-ბოტანიკური ბაღი“ 15,0 ათასი ლარით (თანადაფინანსება).

დაფინანსდა ანიმაციური ფილმების საერთაშორისო ფესტივალი „თოფუზი“თანხით 60,0 ათასი ლარი, მაღალმთიან აჭარაში ჩატარდა მასტერკლასები ანიმაციური ფილმწარმოების მიმართულებით.

კინოგანათლების ხელშეწყობის ფაგლებში დაფინანსდა ზვიად ელიზიანის მონაწილეობა ვილნიუსში ტრენინგ-კურსზე „ICO კინოფესტივალის განვითარება - 2018“, ბათუმის ხელოვნების უნივერსიტეტსა და თბილისის შოთა რუსთაველის კინოსა და თეატრის სახელმწიფო უნივერსიტეტს შორის დამყარდა თანამშრომლობა, რომლის ფარგლებშიც განხორციელდა პროექტი „ბათუმის ერთი დღე“, შედგა ამავე სახელწოდების ფილმის გადაღება და პრემიერა. ამავე პროექტის ფარგლებში ბათუმელ სტუდენტებს მასტერ კლასები ჩაუტარეს პოლონელმა ცნობილმა დოკუმენტალისტებმა. დაფინანსდა BIAFFI ბათუმის კინოსკოლის ორგანიზება. ჯიფონის კინოფესტივალზე ბათუმელი მონაწილის ტრანსპორტირებისთვის შეძენილ იქნა ავიაბილეთი თბილისი-რომი-თბილისი. სულ გაწეულია 30,0 ათასი ლარი.

ქვეპროგრამის მხარდაჭერის ფარგლებში განხორციელდა საინფორმაციო ტრიპლეტის, შტენდერი როლაპით, ბრენდირებული მაისურისა და ჩანთის ბეჭდვა, დაფინანსდა საინფორმაციო სააგენტოს მომსახურეობა. სულ გაწეულია 3,6 ათასი ლარი.

ქვეპროგრამის შესრულების პროცენტი: 97,6 %

*ქვეპროგრამის - შემოქმედებითი ინკუბატორიის მხარდაჭერა*

საანგარიშო პერიოდისგეგმა შეადგენს 60,0 ათას ლარს, ხოლო საკასო ხარჯი 55,8 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

საინფორმაციო შეხვედრების ორგანიზების ფარგლებში ცნობიერების ამაღლების მიზნით ყველა მუნიციპალიტეტში დაინტერესებულ პირებთან შემოქმედებითი ინკუბატორის შესახებ გაიმართა საინფორმაციო შეხვედრები, სულ გაწეულია 3,5 ათასი ლარი. დამზადდა საინფორმაციო ვებ-გვერდი თანხით 5,0 ათასი ლარი.

საგრანტო კონკურსის საფუძველზე გამოვლინდა და დაფინანსდა 6 პროექტი თანხით 29,9 ათასი ლარი. მათ შორის: მინაზე ხატვის, დიზაინის ახალი ტექნოლოგიების დანერგვის, მაღალმთიან აჭარაში ხის მხატვრული დამუშავების და მინანქრის, ტყავის ნაკეთობების დამამზადებელი საწარმოს თანადაფინანსების, ქართული ანბანის მხატვრული პოპულარიზაციის პროექტები და თოჯინების სამოსის დამამზადებელი მინი საწარმოს პროექტები.

განხორციელდა ევროპული საგანმანათლებლო ცენტრის მიერ გამარჯვებული პროექტის იდეების ავტორებთან მარკეტინგულად მომგებიან ბიზნესად ქცევის შესახებ ტრენინგები, გაწეულია 15,0 ათასი ლარი.

გაწეულია ქვეპროგრამის მხარდაჭერის ხარჯი 0,7 ათასი ლარი საინფორმაციო ხასიათის შტენდერების დამზადებაზე და დაფინანსებულია საინფორმაციო სააგენტოს მომსახურეობა 0,3 ათასი ლარი, დამზადებულია ბრენდირებული სამაგიდე კალენდარი თანხით 1,4 ათასი ლარი.

ქვეპროგრამის შესრულების პროცენტი: 93,0 %

*პროგრამის - კულტურის ორგანიზაციების ინსტიტუციური განვითარების ხელშეწყობა*

მოიცავს ორ ქვეპროგრამას.

*ქვეპროგრამის - სამუზეუმო საქმიანობის განვითარების ხელშეწყობა*

საანგარიშო პერიოდის გეგმა შეადგენს 105,0 ათას ლარს, საკასო ხარჯი 82,4 ათასი ლარი.

ქვეპროგრამის ფარგლებში განხორციელდა შემდეგი საქმიანობა:

აჭარის მუნიციპალიტეტებში მოქმედი მუზეუმების თანამშრომლებისთვის საექსპოზიციო საქმიანობის შესახებ ჩატარდა ტრენინგები. მონაწილეობა მიიღო 40 თანამშრომელმა. სულ გაწეულია 14,9 ათასი ლარი.

აჭარის მუნიციპალიტეტებში მოქმედი მუზეუმების თანამშრომლებისთვის ფონდების მართვის თანამედროვე სტანდარტების ხელშეწყობის შესახებ ჩატარდა ტრენინგები. მონაწილეობა მიიღო 40 თანამშრომელმა. სულ გაწეულია 24,2 ათასი ლარი.

საგანმანათლებლო საქმიანობის ხელშეწყობის ფარგლებში ჩატარდა საერთაშორისო კონფერენცია „საქართველო უძველესი მეტალურგიის კერა“ თანხით 11,5 ათასი ლარი. მომზადდა ინკლუზიური საგანმანათლებლო პროგრამები, შემუშავდა მუზეუმის თანამშრომელთათვის სპეციალური სახელმძღვანელო, ჩატარდა პროექტში მონაწილე მუზეუმებში ტრენინგი, რაზეც გაწეულია 10,8 ათასი ლარი. სკოლის პედაგოგებისთვის მუზეუმის კოლექციებზე დაფუძნებული სასწავლო რესურსების შემუშავებაზე გაწეულია 11,0 ათასი ლარი. დაიბეჭდა საგანმანათლებლო პროგრამების კატალოგი და ბროშურები თანხით 5,0 ათასი ლარი.

ქვეპროგრამის მხარდაჭერის ფარგლებში გაწეულია სარეკლამო ხარჯი თანხით 4,5 ათასი ლარი - ბანერების დამზადება და განთავსება ბათუმის ცენტრალურ უბანში, ასევე დაფინანსებულია 0,3 ათასი ლარით საინფორმაციო სააგენტოს მომსახურება და დამზადებულია შტენდერი როლაპით თანხით 0,2 ათასი ლარი.

სამუზეუმო მარკეტინგის გაუმჯობესების მიზნით პოტსდამში დაგეგმილი ვიზიტი გერმანული მხარის მოთხოვნით გადაიდო 2019 წლის აპრილისთვის, რაზეც გათვალისწინებული იყო 15,0 ათასი ლარი. ქვეპროგრამის ფარგლებში დაგეგმილი ღონისძიებებიდან 7,6 ათასი ლარი ტენდერებიდან მიღებული ეკონომიაა.

ქვეპროგრამის შესრულების პროცენტი: 78,5 %

*ქვეპროგრამის - თეატრალური ფესტივალის ორგანიზების მხარდაჭერა*

საანგარიშო პერიოდის დაზუსტებული გეგმა შეადგენს 110,9 ათას ლარს, საკასო ხარჯი 89,1 ათასი ლარი. ქვეპროგრამის ფარგლებში განხორციელდა შემდეგი საქმიანობა:

გამოცდილების გაზიარებისა და წარმატებული პრაქტიკის დანერგვის მიზნით შედგა სამუშაო შეხვედრები დიდ ბრიტანეთში - ედინბურგის ფესტივალების გაერთიანების, ედინბურგის საერთაშორისო და ფრინჯ ფესტივალების, ორგანიზაციების „შემოქმედებითი შოტლანდია“, „ვიზიტ შოტლანდია“ და „ივენთ შოტლანდია“, ასევე, ედინბურგის ქალაქის საბჭოს და შოტლანდიის მთავრობის წარმომადგენლებთან და ხელმძღვანელებთან.

ფესტივალის საორგანიზაციო ჯგუფის წევრების მონაწილეობით შედგა სამუშაო შეხვედრები ბათუმსა და თბილისში სპეციალური საჭიროებების მქონე პირთა ხელოვნების  ბრიტანელ ექსპერტ ტიმ უილერთან, ბრიტანეთის საბჭოს თეატრისა და დრამის მიმართულებით რეგიონალურ კონსულტანტთან - ენდრიუ ჯონსთან და Festivals and Events International-ის წარმომადგენელ ოუენ მაქნირთან. ასევე, დრამატული თეატრის მომართვის საფუძველზე ბათუმის საერთაშორისო თეატრალური ფესტივალის ჩატარების მხარდასაჭერად შედგა მაღალი კვალიფიკაციის სპეციალისტების ვიზიტები ქ. ბათუმში, შედეგად ჩამოყალიბდა ფესტივალის დირექტორთა საბჭო.

აჭარის საფესტივალო სფეროს წარმომადგენლებისთვის ჩატარდა 4 დღიანი ვორქშოპი თემაზე „ფონდების მოძიება ფესტივალებისთვის“.

ქვეპროგრამის მხარდაჭერის პუნქტის ფარგლებში შესყიდულია საინფორმაციო სააგენტოს მომსახურება, ბანერების და შტენდერის (როლაპით)  ბეჭდვა, ასევე ბრენდირებული კალმებისა და ბრენდირებული ღვინის დამზადებ და კინოთეატრ აპოლოში საინფორმაციო  შეხვედრის ორგანიზება.

ქვეპროგრამაში დარჩენილი 21,8 ათასი ლარი ძირითადად გამოწვეულია იმ გარემოების გამო, რომ 2019 წლისთვის გადაიდო ზოგიერთი უცხოელი პარტნიორების ვიზიტი აჭარაში, ასევე ქვეპროგრამის მხარდაჭერის ღონისძიებაში შექმნილია ტენდერებიდან ეკონომია.

ქვეპროგრამის შესრულების პროცენტი: 80,3 %

*პროგრამის - არამატერიალური კულტურული მემკვიდრეობის დაცვა და პოპულარიზაცია*

საანგარიშო პერიოდის გეგმა შეადგენს 266,2 ათას ლარს, ხოლო საკასო ხარჯი 253,8 ათას ლარს.

პროგრამის ფარგლებში განხორციელდა შემდეგი საქმიანობა:

ჩატარდა აჭარის სიმღერისა და ცეკვის ბავშვთა ფოლკლორული ანსამბლების ოლიმპიადა, რომელშიც 110 ანსამბლი და 2 301 ბავშვი მონაწილეობდა. საანგარიშო პერიოდში გაწეულია 29,6 ათასი ლარი. აღნიშნული ოლიმპიადის შედეგად გამოვლენილ წარმატებული მონაწილეებისათვის - 9 ანსამბლს და 302 შემსრულებელზე შესყიდული იქნა სასცენო სამოსი თანხით 50,0 ათასი ლარი. სასცენო სამოსი გადაეცა 5 მუნიციპალიტეტის კულტურის ცენტრების ფოლკლორული ანსამბლის 132 შემსრულებელს თანხით 40,0 ათასი ლარი.

ბავშვთა ფოლკლორული ანსამბლების საქართველოს და საერთაშორისო კონცერტებში, ფესტივალებში და კონკურსებში მონაწილეობის ხელშეწყობის ფარგლებში დაფინანსდა კონკურსის წესით შერჩეული სამი ბავშვთა ქორეოგრაფიული ანსამბლი - აჭარის ბავშვთა ქორეოგრაფიული ანსამბლი ,,მწვერვალი“ (რომელმაც მონაწილეობა მიიღო ქ. თელავში გამართულ ღონისძიებაში), „მთაწმინდა“ (რომელიც გაემგზავრა ბულგარეთსა და იტალიაში, სადაც მოიპოვეს გრანპრი), ანსამბლი „ციმციმა“ (რომელიც გაემგზავრა ბულგარეთის რესპუბლიკიში „ნესებრის საერთაშორისო ფესტივალზე“, სადაც დაბრუნდნენ პირველი ადგილით) და აჭარის რეგიონში სიმღერისა და ცეკვის ბავშვთა ფოლკლორული ანსამბლების ოლიმპიადის გამარჯვებული 2 ანსამბლი - ქედის სახელოვნებო სკოლის ბავშვთა ფოლკლორული ანსამბლი „ჩანგი“ (რომელიც გაემგზავრა ბულგარეთში, სადაც მოიპოვეს გრანპრი) და ბათუმის N1 საჯარო სკოლის ქორეოგრაფიული ანსამბლი „ლილე" (რომელიც გაემგზავრა თურქეთში „საერთაშორისო ფოლკლორულ ფესტივალზე“ სადაც მოიპოვეს გრანპრი). სულ გაწეულია 47,9 ათასი ლარი.

საქართველოს ფოლკლორის ცენტრთან თანამონაწილეობით აჭარის მუნიციპალიტეტებში ჩატარდა ქორეოგრაფებისათვის და ლოტბარებისათვის მასტერკლასები, მასტერკლასებს ესწრებოდა 100-ზე მეტი ხელოვანი. პროექტი განხორციელდა საქართველოს ფოლკლორის ცენტრთან თანამშრომლობით. გაწეულია 13,5 ათასი ლარი.

საქართველოს ქორეოგრაფიულ კავშირთან ერთად წარმატებით ჩატარდა საერთაშორისო კონფერენცია - ქორეგრაფიული ფოლკლორი - ისტორია და თანამედროვეობა, რომელსაც ესწრებოდა 80-ზე მეტი სტუმარი, გაწეულია 13,9 ათასი ლარი.

გამოიცა წიგნი და აუდიო (ოთხი) დისკი შუახევის ფოლკლორის შესახებ „ექსპედიციები აჭარაში-შუახევი 2016“ და ჩატარდა მისი პრეზენტაცია. გაწეულია 14,1 ათასი ლარი.

ხალხური რეწვის პროდუქციის განვითარების მიზნით განხორციელდა საგანმანათლებლო/სახელოვნებო პროექტი - „აჭარის ავტონომიურ რესპუბლიკაში მცხოვრები ტრადიციული რეწვის ოსტატების პროდუქციის განვითარება", რომლის ფარგლებშიც ტრადიციული რეწვის ოსტატების მიერ მუზეუმებთან თანამშრომლობით შეიქმნა რეწვის პროდუქცია მუზეუმებში დაცული არტეფაქტების თემატიკაზე. აღნიშნულ პროექტში მონაწილე რეწვის ოსტატები შეირჩა აჭარის ავტონომიური რესპუბლიკის განათლების, კულტურისა და სპორტის სამინისტროს მიერ გამოცხადებული საგრანტო კონკურსის საფუძველზე, ღია კონკურსის საფუძველზე შერჩეულ მონაწილეებს საგრანტო წესით დაუფინანსდათ პროექტის ფარგლებში პროდუქცის დასამზადებლად საჭირო მასალის შესყიდვისა და შეფუთვა/ბეჭდვის ხარჯები. სულ გაწეული ხარჯი შეადგენს 39,8 ათას ლარს. 13 რეწვის ოსტატის მიერ შექმნილი ტრადიციული რეწვის პროდუქცია გამოფენილი იქნა თბილისში საექსპოზიციო პავლიონში, რასაც დიდი გამოხმაურება მოჰყვა.

შეძენილია პროგრამის მხარდაჭერის ფარგლებში სასაჩუქრე აქსესუარები, გაწეულია სარეკლამო ხარჯი, დამზადებულია შტენდერი როლაპით, თანხით 5,0 ათასი ლარი.

პროგრამის შესრულების პროცენტი: 95,3 %

*პროგრამის - კულტურის სფეროს წარმომადგენელთა პროფესიული განვითარების ხელშეწყობა*

საანგარიშო პერიოდის გეგმა შეადგენს 208,8 ათას ლარს, საკასო ხარჯი 205,4 ათასი ლარი. პროგრამის ფარგლებში განხორციელდა შემდეგი საქმიანობა:

პროგრამის ფარგლებში განხორციელდა 23 ღონისძიება თანხით 200,4 ათასი ლარი: მათ შორის საგრანტო საკონკურსო/არასაკონკურსო გზით დაფინანსებული 20 მობილობა (საერთაშორისო ფესტივალში, კონკურსში ან/და სხვა სახელოვნებო ტიპის ღონისძიებაში მონაწილეობისთვის ტრანსპორტირების, განთავსების, კვებისა და საჭიროების შემთხვევაში რეგისტრაციის თანხის ანაზღაურება) და 3 სახელოვნებო პროექტი:

1. „ფ.პ. ლაშა კუკულაძის (სასცენო სახელი - ლაშა გურული) მონაწილეობა ელექტრონული მუსიკის კულტურულ ღონისძიებაში - „Honey Loops Berlin”;
2. „საქართველოს დამოუკიდებლობის აღდგენის დღისადმი მიძღვნილ ღონისძიებაში ვაჟთა ფოლკლორული გუნდის - „იბერიონი“ - მონაწილეობა კვიპროსის რესპუბლიკის ქ. ნიქოზიაში;
3. „საქართველოს დამოუკიდებელი რესპუბლიკის დაარსებიდან 100 წლის იუბილისადმი მიძღვნილ ღონისძიებაში ფოლკლორული ანსამბლის - „ელესა“ - მონაწილეობა ესტონეთის რესპუბლიკის ქ. ტალინში“;
4. კულტურის ღონისძიებაში მონაწილე ანსამბლის ,,ლაშე“ (ხელ.: მანანა გაბაიძე) საავტომობილო ტრანსპორტით და თანმდევი მომსახურებით - კვებით უზრუნველყოფა რუსთავსა და მარნეულში;
5. ხელოვანთა მობილობის საგრანტო კონკურსში გამარჯვებულების პოლონეთში კულტურულ ღონისძიებაში მონაწილეობის დაფინანსება;
6. ხელოვანთა მობილობის საგრანტო კონკურსში გამარჯვებულების ავსტრიასა და ლიტვაში კულტურულ ღონისძიებაში მონაწილეობის დაფინანსება;
7. ხელოვანთა მობილობის საგრანტო კონკურსში გამარჯვებულების სტუდიის სომხეთში კულტურულ ღონისძიებაში მონაწილეობის დაფინანსება;
8. ხელოვანთა მობილობის საგრანტო კონკურსში გამარჯვებულების პოლონეთში ფესტივალში „Star dest’ v Praze“ მონაწილეობის დაფინანსება;
9. ხელოვანთა მობილობის საგრანტო კონკურსში გამარჯვებულ ჯგუფის ანიმაციური ფილმების საერთაშორისო ფესტივალში - „Golden Snail“ სერბეთში გამართულ კულტურულ ღონისძიებაში მონაწილეობის - დაფინანსება;
10. ა(ა)იპ ვახტანგ ჭაბუკიანის სახელობის კლასიკური ბალეტის სკოლის მონაწილეობა საერთაშორისო ქორეოგრაფიულ კონკურსში - „რიგის გაზაფხული 2018“-ლატვიის რესპუბლიკაში.
11. „მობილობის ხელშეწყობის საგრანტო კონკურსში გამარჯვებული ჯგუფის - პოლონურ-ქართული კულტურის ფესტივალში;
12. „მობილობის ხელშეწყობის საგრანტო კონკურში გამარჯვებული ანსამბლის - ბულგარეთის რესპუბლიკაში 21-ე საერთაშორისო ფესტივალ-კონკურსში მონაწილეობა;
13. მობილობის ხელშეწყობის საგრანტო კონკურსში გამარჯვებულის მონაწილეობა ქართული კინოდღეების 110 წლისთავისადმი მიძღვნილ ღონისძიებაში, კვიპროსში;
14. მობილობის ხელშეწყობის საგრანტო კონკურსში გამარჯვებული ხელოვანთა ჯგუფის ქართული კინოს 110 წლისთავისადმი მიძღვნილ ღონისძიებაში მონაწილეობა კვიპროსში;
15. მობილობის ხელშეწყობის საგრანტო კონკურსში გამარჯვებულის ავსტრიის ქალაქ გრაცში Academia Belcanto-ს მომღერალთა საერთაშორისო კონკურსსა და მასტერკლასებში მონაწილეობა;
16. მობილობის ხელშეწყობის საგრანტო კონკურსში გამარჯვებულის ქ. პეზაროში „OPERA STUDIO PESARO“ - მიერ ორგანიზებულ ვოკალისტთა საერთაშორისო მასტერკლასში მონაწილეობა;
17. მობილობის ხელშეწყობის საგრანტო კონკურსში გამარჯვებული ხელოვანთა ჯგუფის აკადემიური სიმღერის საერთაშორისო კონკურსში - "International Voice Competition Academia Belcanto" მონაწილეობა;
18. ოსკარის დაჯილდოებაზე ნომინირებული ფილმის „ნამე“-ს რეჟისორის მონაწილეობა ლოს-ანჟელესში გამართულ წინასაკონკურსო ღონისძიებებში;
19. ,,არტ ლენდ სტუდიოს“ მონაწილეობა ქალაქ რიგაში გამართულ ფესტივალზე „რიგა სიმფონი 2018“;
20. პროექტ „კინოსკოლის“ ადგილობრივ წევრთა მონაწილეობა ქ. თბილისში გამართულ შემაჯამებელ ღონისძიებაში.
21. მუსიკის საერთაშორისო საზაფხულო აკადემია „მისას“ - მიერ ქ. ბათუმში სახელოვნებო სკოლის მოსწავლეებს ჩაუტარდა მასტერკლასები და ტურისტებისათვის კონცერტი.
22. ვახტანგ ჭაბუკიანის სახელობის კლასიკური ბალეტის სკოლის პედაგოგისა და მოსწავლის იტალიის ქ. ფლორენციაში, Opusballet -ის მიერ დაგეგმილ მასტერკლასებში მონაწილეობა;
23. მელიტონ ბალაჩივაძის სახელობის სკოლის ფოლკლორული გუნდის „ლაშე“ მეკოდონიის საერთაშორისო ფესტივალში „OHRID WAVES 2018“ მონაწილეობა.

პროგრამის მხარდაჭერის ფარგლებში დამზადდა ბანერები და განთავსდა ბათუმის ცენტრალურ უბანში, შესყიდულია საინფორმაციო სააგენტოს მომსახურება, სულ გაწეულია 5,0 ათასი ლარი.

პროგრამის შესრულების პროცენტი: 98,4 %

*პროგრამის - კულტურული ტურიზმის განვითარების ხელშეწყობა*

საანგარიშო პერიოდის გეგმა შეადგენს 230,0 ათას ლარს, საკასო ხარჯი 202,7 ათასი ლარი.

პროგრამის ფარგლებში განხორციელდა 10 ღონისძიება თანხით 197,8 ათასი ლარი:

2018 წლის აგვისტოში ჩატარდა ფოლკლორული კონცერტები, რომლის მიმდინარეობისას 10 000-ზე მეტი ტურისტი გაეცნო ქართული ხალხური ხელოვნების შედევრებს.

ჩატარდა ქუჩის მხატვრობის დახურვითი ფესტივალის კონცერტი.

ჩატარდა თანამედროვე მუსიკის სამი კონცერტი ადგილობრივი ბენდების მონაწილეობით;

მოწვეული იქნა პოლონური აკრობატული ცირკი, რომელსაც დაესწრო არანაკლებ 800 ადამიანი;

დაფინანსდა ხულოს პროფესიული დრამატული თეატრის ლიეტუვას რესპუბლიკაში გამართულ საერთაშორისო ღონისძიებაში მონაწილეობა;

მოეწყო პოლონური ანსამბლი „ჰეიშოვინას“ და ანსამბლ „ბათუმის“ ერთობლივი კონცერტი;

განხორციელდა ზამთრის სათხილამურო სეზონის გახსნის ღონისძიების ორგანიზება კურორტ გოდერძზე და წინასაახალწლო ღონისძიების ორაგანიზება სამთო-სათხილამურო კურორტ გომარდულში, დაესწრო ადგილობრივი და უცხოელი ტურისტურისტები, ფართოდ გაშუქდა საქართველოს ტელევიზიებით;

პროგრამის მხარდაჭერის ფარგლებში დამზადდა ბანერები და განთავსდა ბათუმის ცენტრალურ ადგილებში, ასევე დამზადდა შტენდერი როლაპით. სულ გაწეულია 4,9 ათასი ლარი.

ქვეპროგრამის ღონისძიებებში ტენდერების შედეგად შექმნილია ეკონომია 27,3 ათასი ლარი.

პროგრამის შესრულების პროცენტი: 88,1 %

*პროგრამის - კულტურის დაწესებულებების ინფრასტრუქტურის გაუმჯობესება*

საანგარიშო პერიოდის გეგმა შეადგენს 60,0 ათას ლარს, საკასო ხარჯი 48,1 ათასი ლარი.

პროგრამის ფარგლებში განხორციელდა კულტურის დაწესებულებების შენობების საპროექტო-სახარჯთაღრიცხვო დოკუმენტაციის შესყიდვა, შენობა-ნაგებობების შშმ პირებისათვის ადაპტირების მიზნით.

გამარჯვებულმა კომპანია „პარსამ“ წარმოადგინა 5 დაწესებულების 8 პროექტი, რომელიც ხელს შეუწყობს ორგანიზაციების ევროპულ სტანდარტამდე მიყვანას:

 - სსიპ ბათუმის თოჯინებისა და მოზარდ მაყურებელთა პროფესიული სახელმწიფო თეატრი;

- სსიპ ბათუმის სახელმწიფო მუსიკალური ცენტრი;

- ა(ა)იპ აჭარის ხალხური ხელოვნების სკოლა;

- ა(ა)იპ ზაქარია ფალიაშვილის სახელობის სამუსიკო სკოლა;

- სსიპ აჭარის მუზეუმი: ხარიტონ ახვლედიანის მუზეუმი, რელიგიის მუზეუმი, მემედ აბაშიძის მუზეუმი და ხელოვნების მუზეუმი.

11,9 ათასი ლარი წარმოადგენს ტენდერის შედეგად შექმნილ ეკონომიას.

პროგრამის შესრულების პროცენტი: 80,2 %

**კულტურული მემკვიდრეობის დაცვის, განვითარებისა და პოპულარიზაციის მიზნით სსიპ „აჭარის კულტურული მემკვიდრეობის დაცვის სააგენტო“ 2018 წელს ახორციელებს ქვეპროგრამას - კულტურული მემკვიდრეობის შენარჩუნება და განვითარება.**

ქვეპროგრამისსაანგარიშო პერიოდის გეგმა შეადგენს 2 072,1 ათას ლარს, ხოლო საკასო ხარჯი 717,1 ათას ლარს.

ქვეპროგრამის ფარგლებში განხორციელდა შემდეგი საქმიანობა:

განხორციელდა არქეოლოგიური გათხრები ხელვაჩაურის მუნიციპალიტეტის გვარას ციხეზე, გონიოს ციხეზე, კოლოტაურის ციხეზე და ფიჭვნარის ტერიტორიაზე. ხარჯი გაწეულია - 85,0 ლარი.

საინფორმაციო-მარკეტინგული ღონისძიებების ფარგლებში ჩატარდა ძეგლებისა და ისტორიული ადგილების საერთაშორისო დღისადმი მიძღვნილი ღონისძიება, ბათუმური ეზოს ერთი დღე, „გონიოს თასი“, საგანმანათლებლო პროექტი გონიოში, ბათუმი ანტონ ჩეხოვის შთაგონების წყარო. სულ გაწეულია 40,0 ათასი ლარი;

განხორციელდა სარეაბილიტაციო სამუშაოები ხიხანის ციხეზე. დასრულდა კოშკი N3 რეაბილიტაცია. საანგარიშო პერიოდში ანაზღაურებულია 30,4 ათასი ლარი.

განხორციელდა გონიოს არქეოლოგიური უბნების, ჩხერის ხიდის, ხინოს ნაეკლესიარის სარეაბილიტაციო სამუშაოების საპროექტო დოკუმენტაციის შესყიდვა. თანხა ანაზღაურებულია 50,0 ათასი ლარი.

განხორციელდა ზვარეს ჯამეს, უშაკოვის აგარაკის, სოფელ ჭინკაძეებში მდებარე კულტურული მემკვიდრეობის ძეგლის, ქ. ბათუმი გამსახურდიას ქN36-38-ში და მახინჯაურში, ჯინჭარაძის ქ. N21-ში მდებარე ძეგლების სარეაბილიტაციო სამუშაოები. თანხა ანაზღაურებულია 66,3 ათასი ლარი.

შეძენილია ზვარეს მეჩეთის, უშაკოვის აგარაკის, საბაევის სახლის, კ. გამსახურდიას N36 მდებარე შენობისა და გონიოს ციხეში მდებარე მაღაზიის რეაბილიტაციის პროექტი თანხით 5,0 ათასი ლარი.

ღონისძიების - გონიოს მუზეუმ-ნაკრძალის ინფრასტრუქტურული მოწყობა ფარგლებში პროექტის შესაბამისად განხორციელდა რომაული ბანაკის მოწყობის სამუშაოები, თანხა ანაზღაურებულია 350,8 ათასი ლარი.

რეაბილიტაცია განხორციელდა ქ. ბათუმში მემედ აბაშიძის ქ.№48-ში არსებული კულტურული მემკვიდრეობის ძეგლზე პროექტის შესაბამისად. თანხა ანაზღაურებულია 88,9 ათასი ლარი.

განხორციელდა პეტრას ციხის ტერიტორიაზე ღობის მოწყობის სამუშაოებზე ტექნიკური და საავტორო ზედამხედველობა, გაწეულია 0,7 ათასი ლარი.

ქვეპროგრამის ფარგლებში აუთვისებლობა 1 355,0 ათასი ლარი წარმოადგენს:

1. პროექტის - პეტრას ციხის ინფრასტრუქტურული სამუშაოები - მნიშვნელობიდან გამომდინარე ძეგლის სპეციფიკის გათვალისწინებით მიღებული იქნა გადაწყვეტილება სამუშაოების ერთ ეტაპად შესყიდვის შესახებ, რის გამოც საჭირო გახდა მრავალწლიანი შესყიდვის განხორციელებაზე თანხმობა. აჭარის ფინანსთა და ეკონომიკის სამინისტროსაგან მიღებული თანხმობის შემდეგ სააგენტოს მიერ მოხდა ბაზრის კვლევა და დაინტერესებულ პირებთან შეხვედრა. მოხდა პროექტის დეტალური განხილვა. ამავდროულად გაანალიზებული იქნა პროექტის განხორციელების სავარაუდო რისკები, რომლებიც მინიმუმამდე დაყვანილი იქნა პროექტის ავტორებთან შეხვედრის დროს. ამ ეტაპზე სრულდება სატენდერო დოკუმენტაციის მომზადება და 2019 წელს მოხდება შესყიდვის პროცედურების დაწყება (780,3 ათასი ლარი).
2. ხიხანის ციხის კოშკი N2 რეაბილიტაციის პროცესში გამოვლინდა ახალი ელემენტები (ქვის თაღი), რის გამოც საჭირო გახდა კოშკის დამატებითი შესწავლა, შესაბამისად შემცირდა ხელშეკრულების ღირებულება (89,6 ათასი ლარი).
3. საბაევის სახლის მეორე ეტაპის რეაბილიტაზიაზე სამუშაოები ვერ განხორციელდა, რადგან გამოცხადებული ტენდერი დასრულდა უარყოფითი შედეგით. ე.წ. „საბაევის სახლი“-ში განთავსებულია სახელმწიფო დაცვის სამსახური და მათი მოთხოვნით საკვალიფიკაციო მოთხოვნად დაწესდა სახელმწიფო საიდუმლოებასთან დაკავშირებული საქმიანობის შესაბამისი ნებართვა, ფორმა N4 წარმოდგენის ვალდებულება. ვერცერთმა პრეტენდენტმა ვერ წარმოადგინა აღნიშნული დოკუმენტი (140,0 ათასი ლარი).
4. ბათუმის ისტორიის მუზეუმის მოწყობის და მატერიალურ- ტექნიკური ბაზით აღჭურვის სამუშაოების შესყიდვა ვერ განხორციელდა, ვინაიდან შეიქმნა სსიპ - აჭარის მუზეუმი, რომელსაც გადაეცა ბათუმის ისტორიის მუზეუმის შენობა (100,0 ათასი ლარი).
5. ქვეპროგრამის ფარგლებში არსებული სატენდერო ეკონომია - 245,1 ათასი ლარი.

ქვეპროგრამის შესრულების პროცენტი: 34,6 %

**სპორტის განვითარების ხელშეწყობა, პოპულარიზაცია და ახალგაზრდობის საქმეთა სფეროს ხელშეწყობის მიზნით სპორტისა და ახალგაზრდობის საქმეთა დეპარტამენტი ახორციელებს სამ პროგრამას, სპორტისა და ახალგაზრდობის საქმეთა სფეროს მართვას, რომელიც წარმოადგენს ადმინისტრაციულ ხარჯებს, სპორტის ხელშეწყობისა და ახალგაზრდულ საქმეთა სფეროს ხელშეწყობის პროგრამებს.**

*პროგრამის - სპორტის ხელშეწყობა მოიცავს ხუთ ქვეპროგრამას.*

*ქვეპროგრამის - სპორტული ღონისძიებები*

საანგარიშო პერიოდის გეგმა შეადგენს 1 347,7 ათას ლარს, საკასო ხარჯი 1 342,9 ათას ლარს.

ქვეპროგრამის ფარგლებში დაფინანსდა აჭარის ჩემპიონატების, პირველობებისა და სასწავლო-საწვრთნო შეკრებების ჩატარება, მსოფლიო და ევროპის ჩემპიონატებში, სხვადასხვა საერთაშორისო და რესპუბლიკურ ტურნირებში აჭარის გუნდებისა და სპორტსმენების მონაწილეობა. საანგარიშო პერიოდში კალენდარული გეგმის თანახმად ჩატარდა აჭარაში მოქმედი 36 ფედერაციის 448 ღონისძიება და გაწეული იქნა ხარჯი 1 307,9 ათასი ლარი. ასევე გაწეულია 2017 წლის კრედიტორული დავალიანება 15,0 ათასი ლარი 2017 წლის საუკეთესო სპორტის სფეროს მუშაკებისა და ჟურნალისტების დაჯილდოების ღონისძიების ორგანიზებაზე ხარჯების გაწევის მიზნით. 2018 წლის საუკეთესო სპორტის სფეროს მუშაკებისა და ჟურნალისტების დაჯილდოვებაზე გაწეულია 20,0 ათასი ლარი.

ქვეპროგრამის შესრულების პროცენტი: 99,6 %

*ქვეპროგრამის - აჭარის ნაკრები გუნდების წევრთა, მთავარ და პირად მწვრთნელთა მიერ მიღწეული განსაკუთრებული წარმატებების წასახალისებლად ერთჯერადი ფულადი ჯილდოები*

საანგარიშო პერიოდის გეგმა შეადგენს 452,5 ათას ლარს, საკასო ხარჯი 452,5 ათას ლარს.

ქვეპროგრამის ფარგლებში განხორციელდა შემდეგი საქმიანობა:

აჭარაში მოქმედი სპორტული ფედერაციის 461 სპორტსმენსა და მწვრთნელს სხვადასხვა რანგის ჩემპიონატებსა თუ პირველობებში მიღწეული წარმატებებისათვის ქვეპროგრამის ფარგლებში გადაეცა ერთჯერადი ფულადი ჯილდო, სულ გაცემულია 447,0 ათასი ლარი. ასევე გაწეული იქნა 5,5 ათასი ლარი 2017 წლის დავალიანების დასაფარად, კერძოდ, 9 გამარჯვებულ სპორტსმენტსა და მწვრთნელზე გაიცა ერთჯერადი ფულადი ჯილდო.

ქვეპროგრამის შესრულების პროცენტი: 100,0 %

*ქვეპროგრამის - სათამაშო და ინდივიდუალურ სახეობათა განვითარების ხელშეწყობა*

საანგარიშო პერიოდის გეგმა შეადგენს 784,0 ათას ლარს, საკასო ხარჯი 773,2 ათას ლარს. ქვეპროგრამის ფარგლებში განხორციელდა შემდეგი საქმიანობა:

წლის განმავლობაში ჩატარდა 63 სასწავლო-საწვრთნო შეკრება ხელბურთში, ფრენბურთში, წყალბურთში, ფეხბურთში, კალათბურთში, ინდორ ჰოკეიში, თავისუფალ ჭიდაობაში, ბერძნულ-რომაულ ჭიდაობაში, მშვილდოსნობაში, ძიუდოში, ძალოსნობაში და რაგბში. სპორტსმენები ღონისძიებების პროცესში უზრუნველყოფილი იყვნენ ტრანსპორტით, სასტუმროთი და კვებით. ჩასატარებელი ღონისძიებების ზედამხედველობისა და საორგანიზაციო საკითხების მოგვარების მიზნით თითოეული სახეობების მიხედვით სპორტისა და ახალგაზრდობის საქმეთა დეპარტამენტის მიერ შრომითი ხელშეკრულებით აყვანილი იქნა 12 კოორდინატორი.

ქვეპროგრამის შესრულების პროცენტი: 98,6 %

*ქვეპროგრამის - მწვრთნელთა, მსაჯთა და სპორტსმენთა სოციალური მხარდაჭერა და წახალისება*

საანგარიშო პერიოდის გეგმა შეადგენს 169,5 ათას ლარს, საკასო ხარჯი 151,7 ათას ლარს. ქვეპროგრამის ფარგლებში განხორციელდა შემდეგი საქმიანობა:

2018 წლის განმავლობაში ყოველთვიური 187,50 ლარიანი დახმარება გაეწია 59 ბენეფიციარს (131,4 ათასი ლარი), იუბილეებისა და სხვა ღირსშესანიშნავ თარიღებთან დაკავშირებით მატერიალური მხარდაჭერა გაეწია 23 ბენეფიციარს - სულ თანხით 12,3 ათასი ლარი. საპენსიო და არასაპენსიო ასაკის სპორტის მუშაკთა, სპორტის დამსახურებულ მუშაკთა, მოღვაწეთა და მწვრთნელთა გარდაცვალების შემთხვევაში ოჯახისათვის ერთჯერადი დახმარების პუნქტიდან გაწეულია ხარჯი 8 სპორტის წარმომადგენლის გარდაცვალების გამო 8,0 ათასი ლარის ოდენობით.

საანგარიშო პერიოდში ქვეპროგრამით დარჩენილია აუთვისებელი თანხა 17,8 ათასი ლარი, რაც ძირითადად გამოწვეულია იუბილეებისა და სხვა ღირსშესანიშნავ თარიღებთან და საპენსიო ასაკის, ოლიმპიური თამაშების, მსოფლიოს და ევროპის ჩემპიონების, პრიზიორებისათვის, სპორტის დამსახურებულ მუშაკთა, მოღვაწეთა და მწვრთნელთა ყოველთვიური ფინანსური მხარდაჭერის პუნქტში გამოწვეული ეკონომიის გამო, რადგანაც ნაცვლად 47 ბენეფიციარისა საანგარიშო პერიოდში დაფინანსდა 46 ბენეფიციარი.

 ქვეპროგრამის შესრულების პროცენტი: 89,5%

*ქვეპროგრამის - სპორტული ინვენტარის შეძენა*

საანგარიშო პერიოდის გეგმა შეადგენს 800,0 ათას ლარს, საკასო ხარჯი 777,1 ათას ლარს. ქვეპროგრამის ფარგლებში განხორციელდა შემდეგი საქმიანობა:

სპორტული ინვენტარის შეძენის ქვეპროგრამით გათვალისწინებული ინვენტარის შეძენაზე გამოცხადებულ ელექტრონულ ტენდერში გამოვლინდა გამარჯვებული კომპანია შპს „პიკოლო“, რომელთანაც გაფორმებული იქნა ხელშეკრულებები 34 სპორტული ფედერაციისთვის სხვადასხვა სახეობის სპორტული ინვენტარის შეძენაზე. სულ თანხით 777,1 ათასი ლარი, რაც დაფინანსებულია სრულად. მიმწოდებლის მიერ ნაწილი საქონელი მოწოდებული იქნა დეკემბრის თვეში, ხოლო ნაწილის მოწოდება უნდა განხორციელდეს 2019 წელს.

22,9 ათასი ლარი წარმოადგენს ტენდერის შედეგად შექმნილ ეკონომიას.

ქვეპროგრამის შესრულების პროცენტი: 97,1%

*პროგრამის - ახალგაზრდულ საქმეთა სფეროს ხელშეწყობა*

საანგარიშო პერიოდის გეგმა შეადგენს 342,4 ათას ლარს, საკასო ხარჯი 338,1 ათას ლარს.

პროგრამის ფარგლებში განხორციელდა შემდეგი საქმიანობა:

1. ფორუმი „რეგიონის განვითარება და ახალგაზრდობის როლი“ – ღონისძიების ორგანიზებაზე გამოცხადებული იქნა ელექტრონული ტენდერი (NAT180003069), ელექტრონული ვაჭრობის შედეგად შემცირდა ღონისძიების ორგანიზების თანხა და ხელშეკრულება გაფორმებული იქნა შპს „მარკა“-სთან 17,5 ათას ლარზე, რაც დაფინანსდა სრულად. ღონისძიებაში მონაწილეობდა აჭარის უმაღლესი სასწავლებლების 50 სტუდენტი, რომლებსაც სამი დღის განმავლობაში ჩაუტარდათ ტრენინგ-სემინარები და გადაეცათ სერთიფიკატები;
2. ღონისძიების „უცხოეთში სხვადასხვა ტრენინგ სემინარებსა და კონფერენციებში მონაწილე სტუდენტების ხელშეწყობის“ ფარგლებში დეპარტამენტის მიერ შეძენილი იქნა 40 სტუდენტისთვის ავიაბილეთი, რისთვისაც გაწეული იქნა ხარჯი 40,0 ათასი ლარის ოდენობით.
3. ღონისძიების „ახალგაზრდული კლუბების მხარდაჭერის“ ფარგლებში განხორციელდა შემდეგი აქტივობები:

ა) ლიტერატურული კლუბის ფარგლებში მოეწყო 5 ექსკურსია აუდიენცია პოპულარულ მწერლებთან და პოეტებთან, მოეწყო ახალგაზრდა მწერლებთან და პოეტებთან ლიტერატურული საღამო, ჩატარდა 70 სემინარი. სულ გაწეულია 14,4 ათასი ლარი;

ბ) გამომგონებელთა კლუბის ფარგლებში - საქართველოს დამოუკიდებლობის დღისადმი მიძღვნილ ღონისძიებაზე და ბავშვთა დაცვის საერთაშორი დღისადმი მიძღვნილ ღონისძიებაზე ჩატარდა ნორჩ ტექნიკოსთა ნამუშევრების გამოფენა, მოეწყო ვორქშოფები ინოვაციების ცენტრში, სპორტულ ტექნიკური სახეობების შეჯიბრში და ტექნიკური შემოქმედების ფორუმში 3 დღის განმავლობაში მონაწილეობა მიიღო 15 ადამიანმა, ჩატარდა 2 საჯარო ლექცია სემინარი. გაწეული იქნა ხარჯი 8,5 ათასი ლარის ოდენობით.

გ) სადისკუსიო კლუბის მიერ ორგანიზებული ღონისძიებების ხარჯმა შეადგინა 12,0 ათასი ლარი. ჩატარდა ტრენინგები დებატების ტექნიკაში, აჭარის პირველობა სკოლის მოსწავლეებსა და სტუდენტებს შორის, დამზადდა ვიდეორგოლები.

დ) ხელოვანთა კლუბის ფარგლებში მოეწყო საერთაშორისო დღისადმი მიძღვნილი გამოფენა და პერფორმანსები. დაიდგა სპექტაკლი სამოყვარულო დონეზე, ჩატარდა 2 მინი სპექტაკლის ჩვენება ღია სივრცეში, მოეწყომასტერკლასები, ასევე მოეწყო ლიტერატურულ-მუსიკალური თეატრალიზებული საღამო. გაწეული იქნა ხარჯი 8,5 ათასი ლარის ოდენობით;

ე) შშმ პირთა ჩართულობის კლუბის მიერ ორგანიზებული ღონისძიებების ხარჯმა შეადგინა 12,7 ათასი ლარი. ჩატარდა შშმ პირთა საერთაშორისო დღისადმი მიძღვნილი ღონისძიება და შშმ პირთა უფლებების დღისადმი მიძღვნილი ღონისძიება, გამოიცა „ალმანახი“, მოეწყო ტრენინგე

სულ ღონისძიების „ახალგაზრდობის კლუბების მხარდაჭერა“ საკასო ხარჯი შეადგენს 56,1 ათას ლარს.

1. 2017 წელს ხელოვანთა კლუბის მიერ ორგანიზებული ღონისძიებების შედეგად წარმოქმნილი დავალიანების დასაფარად გაწეული იქნა ხარჯი 8,4 ათასი ლარის ოდენობით.
2. „ინტელექტუალური თამაშების“ ღონისძიებების ფარგლებში დაფინანსდა აჭარის რეგიონალური სტუდენტური ჩემპიონატის 5 ეტაპი, ბათუმის რეგულარული სასკოლო ჩემპიონატის 5 ეტაპი და აჭარის სასკოლო ჩემპიონატი ხუთ მუნიციპალიტეტში (ქედა, ხულო, შუახევი, ქობულეთი, ხელვაჩაური), სასკოლო ჩემპიონატის ფინალი და აჭარის სტუდენტური ჩემპიონატი. ბათუმის საზაფხულო ჩემპიონატის 6 ეტაპი. ჩატარდა შემაჯამებელი საზეიმო ღონისძიება. სულ 24 ღონისძიება, რისთვისაც გაწეული იქნა ხარჯი 40,0 ათასი ლარის ოდენობით.
3. სტუდენტური დღეების ორგანიზებისთვის ღონისძიებების ფარგლებში დეპარტამენტის მიერ გამოცხადებულ ელექტრონულ ტენდერში SPA180004524 გამარჯვებულ პრეტენდენტთან გაფორმებული იქნა ხელშეკრულება 31,9 ათას ლარზე, რაც დაფინანსდა სრულად. სტუდენტური დღეები ჩატარდა მიმდინარე წლის 1-10 ივნისს, რომელშიც მონაწილეობა მიიღო 6 უმაღლესი სასწავლებლის 500-ზე მეტმა მონაწილემ.
4. შემეცნებითი ტურები ახალგაზრდებისთვის ღონისძიებების ფარგლებში დეპარტამენტის მიერ გამოცხადებულ ელექტრონულ ტენდერში გამარჯვებულ პრეტენდენტთან გაფორმებული იქნა ხელშეკრულება 9,7 ათასი ლარზე, რაც დაფინანსდა სრულად. ღონისძიების ბენეფიციარები იყვნენ ეკომიგრანტი (აჭარიდან) ახალგაზრდები. 150-მდე ეკომიგრანტი გურიიდან ჩამოყვანილი იქნა აჭარაში, რომელთათვის მოეწყო ტურები ბოტანიკურ ბაღში, გონიოს ციხეში, დელფინარიუმში, ბათუმის მხარეთმცოდნეობის მუზეუმში. მოინახულეს ბათუმის ისტორიულ-კულტურული ძეგლები. გაეცნენ ადგილობრივი ახალგაზრდების ცხოვრების სტილს და აჭარის ავტონომიურ რესპუბლიკაში არსებული უმაღლესი სასწავლებლების საგანმანათლებლო პროგრამებს.
5. ღონისძიების „ახალგაზრდული მუსიკალური ფესტივალი“ ფარგლებში დეპარტამენტის მიერ გამოცხადებულ ელექტრონულ ტენდერში გაიმარჯვა ინდ მეწარმე ლევან ბოლქვაძემ. გაფორმებული იქნა ხელშეკრულება 22,6 ათას ლარზე, რაც დაფინანსებული იქნა სრულად. ღონისძიებაში ჩართული იყო თხუთმეტამდე კონკურსანტი, დაესწრო 2 000-მდე მაყურებელი. ღონისძიება განხორციელდა ხუთ ეტაპად: პროექტის პრეზენტაცია, მონაწილეთა შერჩევა, მასტერკლასების ჩატარება, გამარჯვებულის გამოვლენა და სიმღერისა ჩაწერა/კლიპის გადაღება;
6. ღონისძიების „ახალგაზრდული საზაფხულო ბანაკის“ ფარგლებში დეპარტამენტის მიერ გამოცხადებულ ტენდერში გამარჯვებულ შპს ,,მარკასთან" გაფორმებული იქნა ხელშეკრულება თანხით 28,4 ათასი ლარი, რაც დაფინანსდა სრულად. პროექტი ითვალისწინებდა არაფორმალური განათლების ხელშეწყობას, ახალგაზრდებისათვის ლიდერული უნარ-ჩვევების განვითარებასა და ხელშეწყობას, რათა ისინი ჩამოყალიბდნენ აქტიურ მოქალაქეებად. ღონისძიებაში ჩართული იყო 50 სტუდენტი. ახალგაზრდები დატვირთულნი იყვნენ სპორტული, გასართობი, შემეცნებითი აქტივობებით;
7. ღონისძიების „ლიდერთა სკოლა“ ფარგლებში შეირჩა 45-მდე სტუდენტ ახალგაზრდა აჭარის მასშტაბით. ჩატარდა ერთ კვირიანი შეკრება, პროექტის მონაწილეებს ჩაუტარდათ სხვადასხვა ტრენინგი ლიდერობასთან დაკავშირებით. ღონისძიების ორგანიზებისთვის გაწეულია ხარჯი 23,6 ათასი ლარი;
8. ქალაქური თამაშები „City Game“- ღონისძიების ორგანიზებაზე გამოცხადებულ ტენდერში გაიმარჯვა კომპანია „იდეა ლაბმა“, გაფორმებული იქნა ხელშეკრულება 11,0 ათას ლარზე, რაც დაფინანსდა სრულად. ქალაქური თამაშები „City game“ ღონისძიებაში ჩართული იყო აჭარაში მცხოვრები 500-მდე სტუდენტ-ახალგაზრდა. თამაში ჩატარდა ძველი ბათუმის და ბათუმის ბულვარის ტერიტორიაზე. აღნიშნულ ტერიტორიაზე განლაგებული იქნა თამაშისთვის მოცემული ადგილები, სადაც შესრულდა სხვადასხვა ინტელექტუალური და ლოგიკური თამაშები. თითოეული შერჩეული კონკურსი ითვალისწინებდა ცოდნის გაღრმავებას სხვადასხვა სფეროში.
9. ღონისძიების „საერთაშორისო ფორუმი“ ორგანიზებაზე გამოცხადებულ ტენდერში გაიმარჯვა შპს „მარკა“-მ, რომელთანაც გაფორმებული იქნა ხელშეკრუელბა 48,9 ათას ლარზე, რაც დაფინანსდა სრულად. საერთაშორისო ფორუმის მიზანი იყო ადგილობრივი ახალგაზრდებისათვის საერთაშორისო ურთიერთობების დამყარება, ინფორმაციის გაცვლა და გამოცდილების გაზიარება, კულტურათაშორისი ურთიერთობების გაღრმავება და ახალგაზრდების მობილობის ხელშეწყობა. ფორუმში მონაწილეობა მიიღო სხვადასხვა ქვეყნების 70-მდე მონაწილემ.

პროგრამის შესრულების პროცენტი: 98,7%

**ა(ა)იპ 2018 წლის მსოფლიო საჭადრაკო ოლიმპიადის საორგანიზაციო კომიტეტი ახორციელებს ერთ პროგრამას - 2018 წლის მსოფლიო საჭადრაკო ოლიმპიადის მხარდაჭერა, რომელიც მოიცავს ორ ქვეპროგრამას: ა(ა)იპ 2018 წლის მსოფლიო საჭადრაკო ოლიმპიადის საორგანიზაციო კომიტეტის მართვისა და 2018 წლის მსოფლიო საჭადრაკო ოლიმპიადის მზადების ხელშეწყობა.**

*2018 წლის მსოფლიო საჭადრაკო ოლიმპიადის მზადების ხელშეწყობის ქვეპროგრამა*

საანგარიშო პერიოდის გეგმა შეადგენს 1 730,0 ათას ლარს, საკასო ხარჯი 1 580,3 ათას ლარს. ქვეპროგრამის ფარგლებში განხორციელდა შემდეგი საქმიანობა:

2018 წლის მსოფლიო საჭადრაკო ოლიმპიადასთან დაკავშირებით ხელშეკრულების პირობების შესაბამისად განხორციელდა საერთაშორისო ორგანიზაციის FIDE-ს საწევროს გადახდა 500,0 ათასი ლარის ოდენობით.

საანგარიშო პერიოდში ჩატარდა სპორტული ღონისძიება „ევროპის ინდივიდუალური ჩემპიონატი“ ქ. ბათუმში, გაწეულია ხარჯი 230,0 ათასი ლარის ოდენობით.

გაწეულია საერთაშორისო და ადგილობრივი კონსულტანტების ხარჯი 329,9 ათასი ლარი.

დაფინანსდა 43,4 ათასი ლარით ქ.ბათუმში 15 ერთეული სხვადასხვა მარშუტებზე მოძრავი ავტოსატრანსპორტო საშუალების, ბულვარში არსებული კლუბი ნონას, ბულვარში მოძრავი 2 მატარებლის და დელფინარიუმის ბრენდირება ოლიმპიადის სიმბოლიკით. განხორციელდა ოლიმპიადისთვის 34 დასახელების სხვადასხვა საჭიროებების შეძენა. განხორციელდა ქალაქის ბრენდირება, სარეკლამო ბანერების განთავსება, განათების ბოძებზე ოლიმპიადის სიმბოლიკიანი დროშების განთავსება, მანათობელი ოლიმპიადის ლოგოს განთავსება ბულვრის ტერიტორიაზე. საანგარიშო პერიოდისათვის დაფინანსებულია 129,4 ათასი ლარი.

2018 წლის მსოფლიო საჭადრაკო ოლიმპიადასთან დაკავშირებით, ჭადრაკის საერთაშორისო ფედერაციასთან გაფორმებული ხელშეკრულებით ნაკისრი ვალდებულებების („მგზავრობის გრანტი“) შესრულებასთან დაკავშირებული ხარჯები გაწეულია 347,6 ათასი ლარი.

ქვეპროგრამის შესრულების პროცენტი: 91,3%